
1. Otajstvo Krista i Crkve 


1. Svakom je čovjeku potrebno da upozna svoje ljudsko 
dostojanstvo i svoj društveni položaj pa da se prema toj spoznaji 
vlada. Na poseban je način potrebno nama kršćanima da upoznamo 
svoje kršćansko dostojanstvo, da shvatimo svoj odnos prema nebe- 
skom “Ocu, Kristu i Crkvi i da se prema toj spoznaji vladamo. 


2. Sveti je Pavao prije svog obraćenja pripadao stro- 
goj židovskoj sljedbi i mrzio je kršćane iz dna duše. No 
kad je išao u Damask da progoni kršćane, ukaza mu se 
Krist i prekori ga radi njegova vladanja. Potaknut Božjom 
milošću, Pavao se obratio i svim se silama dao na širenje 
Kristova evanđelja. Svojim je razumom htio što dublje da 
prodre u otajstva vjere i svim je bićem nastojao da ljudima 
pokaže raspetoga Krista. Radi toga je više puta bio u tam- 
nici, mnogo puta bičevan i jedanput kamenovan te često 
trpio glad i žeđu, golotinju i bosotinju, žegu i studen, a na. 
poseban način mržnju svojih sunarodnjaka. No ništa ga 
nije moglo odvratiti od Krista. On piše: »Meni, najma- 
njemu od svih svetih, dana je ova milost da navijestim 
poganima neistražljivo bogatstvo Kristovo i da otkrijem 
svima kako se ostvarilo otajstvo od vijeka sakrito.u Bogu.« 
(Efež 3, 8—9) Na drugom mjestu veli: »Bog je htio da u 
njemu (Kristu) stanuje sva punina i po njemu da pomiri 
sve sa sobom, učinivši mir krvlju njegovom na križu.« 
(Kol 1, 20) Tim je riječima apostol naroda pokazao kako 
je Bog od vijeka odlučio spasiti ljude po Kristu i Crkvi. 

3. Gospodin je Bog od vijeka odlučio da stvori svijet 

i da ljude učini dionicima svoga božanskog života te bašti- 
nicima svoga kraljevstva. Radi toga, kad su ljudi u Adamu 
sagriješili, nebeski ih Otac nije o- 

stavio, nego im je davao pomoć da 

se mogu spasiti gledajući na Kri- 

a, KF sta Otkupitelja. A kad je nadošlo 

mY određeno vrijeme, jedinorođeni Sin 

£ d Božji, Isus Krist, dolazi na ovaj 

svijet da ostvari otkupljenje ljud- 
skog roda. 

Krist je svojim utjelovljenjem 
postao posrednik između Boga i 
ljudi, liječnik tijela i duše. On je 
propovijedao evanđelje siromasima 
i liječio skrušena srca. Njegova 
ljudska narav, združena s njego- 
vom božanskom naravi, bila je 
sredstvom našega spasenja. U Kri- 
stu je iskazana savršena zadovolj- 
ština našega pomirenja s Bogom. 
I u tome se upravo očituje otajstvo 
Krista što je on sjedinio u sebi sva 
stvorenja i pomirio ljude s Bogom 
da budu djeca Božja i baštinici ne- 
beskoga kraljevstva. 

Veličanstveno Kristovo otajstvo ostvarilo se na svijetu 
u dva otsjeka vremena: u Starom Zavjetu kad je sve težilo 
prema Kristu Otkupitelju i u Novom Zavjetu kad je Krist 
izvršio tajnu odluku nebeskoga Oca. 


| 


Krist je ostvario Božji nacrt spasenja čitavim svojim 
životom, osobito otajstvom svoje blažene muke i smrti, 
uskrsnuća od mrtvih i slavnog uzašašća na nebo te posla- 
njem Duha Svetoga. A kad je uzašao na nebo, nastavio je 
spasavati ljude po svom otajstvenom tijelu, svetoj Crkvi. 
Prema tome otajstvo je Crkve usko povezano s otajstvom 
Krista, pače oba otajstva čine samo jedno otajstvo, jer nas 
Krist ujedinjuje i spasava jedino po svetoj Crkvi. 


Plodove Kristova otkupiteljskog djela mi vjernici pri- 
mamo preko Crkve po svetoj liturgiji: po presvetom otaj- 
stvu Euharistije, sakramentima i blagoslovinama, po mo- 
litvi i proživljavanju liturgijske godine. 

Stoga nam je kršćanska dužnost da dobro upoznamo 
sredstva našega spasenja: euharistijsko otajstvo i druge sa- 
kramente, blagoslovine, različite pobožnosti i liturgijsku 
godinu. Bez te spoznaje i života po njoj ne možemo napre- 
dovati u duhovnom životu niti postignuti svoj konačni cilj. 


4, ODGOVORI NA PITANJA: Šio je Bog od vijeka odredio u 
pogledu našega spasenja? — Kako nas je Krist otkupio? — Kako 
nas Krist spasava? — Što moramo činiti da se spasimo? 


5. ZA TVOJ ŽIVOT: Neprestano nastoj da što bolje upoznaš 
svoje kršćansko dostojanstvo i da živiš dostojno svoga kršćanskog 
imena. Primaj rado i pobožno sakramenie i koristi se svim sred- 
stvima koja ti daje Crkva. 


ZADAĆA: Nabavi bilježnicu u kojoj ćeš izrađivati zadatke iz 
vjerskog odgoja. Lijepo je čuvaj. U prvom zadatku opiši: Kako me 
je Krist otkupio i što mi je činiti da se spasim. 


O LITURGIJI, SV. MJESTIMA 
I PREDMETIMA 


na 2. Sveta liturgija 


I Svojim; razumom spoznajemo da postoji Bog i da smo ga_ . 
| S užni “ poštivati. To poštovanje iskazujemo nutarnjim i vanjskim > 
Nima, jer smo sastayljeni od duše i tijela. Vanjsko štovanje Boga 
može“ biti privatno. kad je izraz vjere pojedinog čovjeka; može biti 
zajedničko Rdd se vrši u zajednici, ali bez posrednika, svećenika; 
napokon može biti javno kad ga obavlja zajednica sa svećenikom 
na čelu. Javno je štovanje Bogu posebno milo, a ljudima korisno. 
2. U srpnju 1955. god, održan je u Rio de Žaneiro 
u Braziliji euharistijski kongres. Na taj je kongres došlo 
oko šest stotina tisuća ljudi iz unutrašnjosti države i oko 
dvadeset tisuća stranaca. Za vrijeme kongresa odslužilo se 
42.000 sv. Misa i potrošilo se sedam tona hostija za tri 
milijuna pričesnika i čitavo je vrijeme gorjela svijeća 
teška 850 kg. Na zaključni dan svetu je Misu otpjevalo dva 
milijuna vjernika, a na kraju je predsjednik republike 
pročitao posvetu naroda presv. Srcu Isusovu. Vjernici su 
zbilja na kongresu pokazali svoje vjersko uvjerenje i na 
izrazili poštovanje prema Bogu. 


3. Kako ćemo javno poštivati Boga pokazuju nam 
liturgijski propisi. Prema Papi Piju XII sveta je liturgija 
zajedničko javno bogoštovlje otajstvenog tijela Kristova, 
tj. sv. Crkve. Drugi Vatikanski koncil opisuje liturgiju: 
»S pravom se dakle liturgija smatra kao vršenje Kristove 
svećeničke službe koja pomoću vidljivih znakova očituje i, 


Đ 


na način svojstven pojedincima, ostvaruje čovjekovo po- 
svećenje, a time Kristovo otajstveno Tijelo, naime Glava i 
njegovi udovi, vrši cjelokupno javno bogoslužje.« 

Javno se štovanje Boga iskazuje liturgijskim činima 
koje je ustanovio Krist ili Crkva u Kristovo ime. Te čine 
vrše zakonito određene osobe prema liturgijskim knjigama 
koje je odobrila Sv. Stolica. Liturgijski čini imaju za cilj 
da slave Boga i da vjernike obogate milostima. ' 

Među liturgijske čine u prvom redu spadaju Žrtva sv. 
Mise i sakramenti, zatim blagoslovine, časoslov, molitve 
i obredi što se vrše kod Mise i sakramenata, a nijesu bitni, 
ali se vrše po licima i na način kako je to Crkva odredila. 

Vršenje liturgijskih čina ide za tim da se proslavi Bog. 
Bog se može slaviti neposredno ili posredno. Neposredno 
je štovanje Boga kad se izravno iskazuje Bogu čast. Po- 
sredno je štovanje Boga kad se is- 
kazuje čast Bl. Djevici, anđelima 
i svecima, jer se poštivanje slugu 
odnosi i na gospodara. 

Vršenje liturgijskih čina donosi 
vjernicima plodove Kristova otku- 
pljenja. Krist je povratio Bogu o- 
duzetu čast, ali je i otkupio ljude. 
Plodove svoga otkupljenja Krist 
poglavito dijeli preko liturgijskih 
čina. 

Liturgija je vršenje Kristove svećeničke službe. To 
znači da je glavni i prvotni službenik liturgije ili liturg 
sam Krist Gospodin. On se je utjelovio da postane vječni 
svećenik. On je prinio sam sebe na Kalvariji kao žrtvu 
nebeskom Ocu, a kroz vjekove prinosi Ocu žrtvu na našim 
oltarima i dijeli milosti otkupljenja po sakramentima. 


No Krist je sada nevidljiv. On je tijelom uzašao na 
nebo. Zato je izabrao svećenike da preko njih slavi Oca 
i spasava ljude. Svećenici su sluge Kristove i djelitelji Bož- 
jih tajna. Njima se Krist služi kao vidljivim organima za 
vršenje svećeničke službe. 


U širem smislu i vjernici su sveto svećenstvo koje 
prinosi Bogu duhovne žrtve. Krist i Crkva čine jedno otaj- 
stveno tijelo. Što čini Krist, to čini Crkva, a što čini Crkva, 

to čini Krist. A vjernici su po krštenju i krizmi postali 


jedno s Kristom i Crkvom, pa stoga i oni imaju pravo 


i dužnost da sudjeluju kod liturgijskih čina. 


Liturgijski čini nijesu nastali najedamput. Oni su se 
razvijali malo po malo. Kako su se liturgijski čini razvijali, 
uči nas liturgika. Zapravo liturgika ima dvostruki cilj: 1. 
da naučno prikaže postanak i razvitak liturgijskih obreda 
i da ih protumači; 2. da potanko opiše način kako danas 
treba vršiti liturgijske obrede. 


4. ODGOVORI NA PITANJA: Kakvo može biti štovanje Boga? 
— Što je liturgija? — Koji su bogoštovni čini? — Koji je cilj litur- 
gijskih čina? — Tko je glavni liturg? — Koji su Kristovi pomoć- 
nici? — Kako su nastajali liturgijski čini? 

5. ZA TVOJ ŽIVOT: Često se sjeti da i ti pripadaš Kristovu 
svećeništvu. I ti si po krštenju i krizmi postao liturg, svećenik, 
u širem smislu riječi. Zato nastoj da što bolje učiš liturgiku i da se 
naučiš što korisnije sudjelovati kod liturgijskih čina. 


ZADAĆA: Pročitaj o životu prve Crkve u Djelima apostolskim 
2, 41—47. ' 


3. Sveta mjesta 


1. Kao što različite vrste sporta imaju prikladna mjesta za 
natjecanje, tako i Crkva mora imati prikladna mjesta za vršenje 
liturgijskih čina. Ta mjesta moraju biti posebno udešena i od Crkve 
odobrena. 


2. Kontardo Ferini, sveučilišni profesor rimskog prava, 
učenjak svjetskog glasa u svojoj struci, napisao je mnoga 
djela po kojima je stekao veliki ugled, ali se posebno 
istakao u pobožnosti prema presv. Euharistiji. Prva pričest 
bila je za nj izvorom buduće dobrote i poniznosti te ljubavi 
prema Isusu i Mariji. Kao sveučilištarac, za vrijeme aka- 
demskog četvrt sata odmora, odletio bi u obližnju crkvu da 
posjeti Isusa. Tu je naviku zadržao i kao sveučilišni pro- 
fesor. Crkvu je poštivao kao kuću Božju i u njoj se vladao 
kao pred živim Bogom. U svojoj bi pobožnosti bio tako 
sabran, da nije ništa znao što se događa oko njega. Jednom 
su mu u crkvi u Paviji djeca ispred nosa odnijela šešir, 
a on to nije zapazio. Drugom zgodom, u isusovačkoj crkvi 
u Milanu približi mu se sestra i pozdravi ga, a on to nije ni 
opazio. Bio je doista čovjek pun poštovanja prema svetom 
mjestu. 

3. Mjesta, u kojima se vrši služba Božja, nazivljemo 
crkvama, bazilikama i kapelama. . 1 

Crkva je prvotno označivala skup vjernika, ali se ka- 
snije taj naziv prenio i na samu zgradu. Crkva kao mjesto 
označuje kuću Božju u kojoj se uglavnom vrše liturgijski 
čini. 

Bazilikama danas 
redovito zovemo cr- 
kve koje su sagrađe- 
ne na starokršćanski 
način ili su obdarene 
posebnim  povlastica- 
ma. Inače se crkve 
zovu bazilike, jer _ u 
njima stoji Bazileus, 
tj. Kralj kraljeva. 

Kapelom se najpri- 
je nazivalo mjesto 
gdje su franački kra- 
ljevi čuvali plašt sv. 
Martina, a iza toga su 
se počela nazivati ka- 
pelama mjesta za slu- 
žbu Božju. Kapele se 
dijele na javne, polu- 
javne i privatne. 


Crkve se redovito svojom vanjštinom razlikuju od o- 
stalih zgrada. Grade se, ako je moguće, tako da oltar bude 
s istočne strane, a ulaz sa zapada. Inače crkva nije nikada 
imala svoj stil, nego je dopuštala umjetničke oblike sva- 
kog vremena, i to prema naravi i uvjetima naroda kao 
i prema potrebama različitih obreda. Stoga su se kroz po- 
vijest u gradnjama crkava odrazivali svi umjetnički stilovi. 

Redovito se uz crkvu ili na njoj vidi zvonik koji strši 
prema nebu i pokazuje nam put u pravu domovinu. U zvo- 
niku su zvona koja zvonjenjem pozivlju vjernike u crkyu. 
prate pokojnike do groblja, a za nevremena potiču vjer- 
nike na molitvu i tri puta na dan opominju vjernike na 
pozdrav Djevici Mariji. ' 

Budući da su crkve mjesta koja su određena za službu 


Božju, to je potrebno da se blagoslove ili posvete. Čim se , 


počne graditi potrebno je blagosloviti temeljni kamen, koji 

označuje Krista, a kad se napravi, blagoslov obavlja biskup 
ili od biskupa određeni svećenik. Obredi su posvete crkve 
mnogo duži od blagoslova i vrlo su dirljivi. 


Crkva može izgubiti blagoslov ili posvetu u dva slu- 
čaja: 1, ako se sruši čitava crkva ili veći njezin dio; 2. ako 
biskup izda dozvolu da se crkva prestane upotrebljavati za 
liturgijske čine. 

Posveta i blagoslov crkve može se i oskrvnuti: uboj- 
stvom, prolijevanjem krvi, sramotnim činima te pogrebom 
osobe koja je presudom izopćena iz Katoličke Crkve. Ako 
se crkva oskrvne, treba je pomiriti. 


ško 


U sveta mjesta ubrajamo i groblja. Groblje je mjesto 
koje služi za sahranu pokojnih kršćana. Kao što je tijelo 
Kristovo bilo dolično sahranjeno u grob, tako su i kršćani 
svoju braću sahranjivali najprije u grobove mučenika ili u 
crkvama. Za vrijeme progona kršćani su pokapani u kata- 
kombama, a kad je Crkva dobila slobodu, groblja su bila 
pod vedrim nebom. Kod nas je u staro doba bilo najveće 
groblje pod nebom u Solinu. 


I groblje kao sveto mjesto mora biti posvećeno. Uz to 
treba da je ograđeno i lijepo uređeno. Po grobljima cije- 
nimo kulturu i pobožnost pojedinog mjesta. 


4. ODGOVORI NA PITANJA: Što ubrajamo među svela mje- 
sta? — Kako dijelimo crkve? — Kako se grade crkve? — Kad 
crkva izgubi posvetu ili blagoslov? — Kad se oskrvni crkva? — 
Gdje se pokopavaju tjelesa pokojnih kršćana? — Kakvo mora biti 
groblje? MMO sena As 
i i If i 

5. ZATVOJ ŽIVOT: Časti. sveta mjesta i na njima se pristojno 
i pobožno. vladaj. Crkve i groblja šu mjesta za molitvu, zato nemoj 
doći na njilr:đa“se ne ponroliš=— 1“ 


ZADACA: Nacrtaj u bilježnicu svoju župsku crkvu. 
774, Crkveni namještaj 


1. Crkva je sveto mjesto, kuća Božja u kojoj se vrši javno 
bogoslužje. Zato ona mora imati sav namještaj za obavljanje litu1- 
gijskih čina. 

2. Glasoviti francuski pisac Henrik Lavedan, koji se 
obratio na katoličku vjeru početkom Prvog svjetskog rata, 
poučava svoga sina o crkvi. Između ostaloga kaže: »Crkva 

je mjesto koje zatvara i okuplja u sebi najviše dragocjenih 
i milih ljudskih uspomena. Tu su krštenja, ženidbe, spro- 
vodi. Crkva je prijeko potrebna, bez nje ne možeš biti. Ona 
je ognjište, društvo, tvrđava... Crkvena šutnja govori. 
I kako govori. One ispovijedaonice, makar i ne ulazio u 
njih, izmamljuju ti, i izdaleka, barem dijelak od onoga: 
moj grijeh ... Klecala snizuju tvoje misli k sebi. Ti zidovi, 
te daske, ti svodovi, prožeti s tolikom pobožnosti, zanosa, 
želja, uzdaha, nada, blagoslova, da prodiru iz njih poput 
znoja na sve pore, spuštaju ti na ramena sve do u dno srca 
svoje dobrotvorne čari. I makar tko, ne znam koliko okorio 
u zlu, ima ipak neku duboku milinu u osjećaju da si još 
malo kršćanin.« Tim je riječima francuski pisac htio poka- 
zati svom sinu kako treba cijeniti crkveni namještaj. 


3. Crkva se iznutra dijeli na Svetište i lađu, a kod 
većih crkava ima i predvorje. Svetište je onaj dio crkve 
gdje se nalazi glavni žrtvenik; malo je povišeno iznad lađe 
od koje je ograđeno ogradom, Zove se i prezbiterij, jer 
služi za biskupa i svećenstvo. Lađa je mjesto između 
svetišta i predvorja, a služi za vjernike. U većim crkvama 
ima i po tri lađe, srednja je glavna, a ostale su pokrajne. 
To je mjesto dobilo ime lađa, jer se crkva ispoređuje s 
Nojevom ili  Petro- 
vom lađom. Predvor- 
je ili atrij je prostor 
ispred lađe. Ono je u 
staro doba služilo za 
javne pokornike i ka- 
tekumene. 


U svetištu se nala- 
zi žrtvenik ili oltar, 
na kome se žrtvuje 
sv. Misa. Prvi je kr- 
šćanski oltar bio onaj 
stol na kome je Isus 
rekao prvu Misu. I aj 
apostoli su na sličnim stolovima žrtvovali Misu, A kad su 
se počele graditi crkve, oltari su se pravili u obliku stola 
ili mrtvačkog lijesa, sarkofaga. Sarkofag je služio za grob 
mučenika. I sada se u svakom oltaru moraju nalaziti moći 
mučenika. 

Na oltaru se čuva Presveti oltarski sakramenat, a služi 
za klanjanje i pričest bolesnika. Presveti se nalazi u sveto- 
hraništu ili tabernakulu. Ispred njega uvijek mora gorjeti 
uljana svjetiljka, koja se zove vječno svjetlo, da vjernicima 
pokazuje da je tu Isus. 

Svaki oltar, na kome se prikazuje sv. Misa, mora biti 
pokriven sa tri pokrivača, a uz to mora imati križ, svijeće 
i kanonske ploče. Pokrivači označuju one pokrivače kojima 
je bilo zamotano Kristovo tijelo u grobu. Križ označuje da 
se tu prikazuje ista žrtva koja je bila prikazana na križu. 
Svijeće također označuju Isusa koga je starac Šimun na- 
zvao svjetlom. Kanonske ploče služe svećeniku kod nekih 
dijelova sv. Mise. 

Oltar označuje Krista. Krist je Pomazanik Božji, a i 
oltar je pomazan sv. uljem kod posvete. Zato se oltar ljubi 
i kod svečane Mise kadi tamjanom, a kađenje tamjanom 
pripada samo Bogu. Pravi vjernici nastoje da što bolje okite 
oltar, i to svježim cvijećem. ' 

“Uz svetište se nalazi sakristija u kojoj se čuvaju stvari 
za službu Božju. U njoj se također oblači svećenik za vr- 


 šenje liturgijskih čina. 


U lađi se nalazi propovijedaonica s koje svećenik pro- 
povijeda riječ Božju. Redovito je nadkrita krovom da se 
glas bolje razliježe. Često je urešena golubom, znakom 
Duha Svetoga, križem i slikama ili rezbarijama evanđelista 
i apostola. Propovijedaonica se redovito nalazi na strani 
evanđelja. 


Krstionica je mjesto gdje se dijeli sakramenat sv. krsta, 
Svaka župska crkva mora imati krstionicu. Ona mora biti 
pristojna, od čvrste građe, ukrašena i zatvorena. Pristoji 
se da na njoj bude slika ili kip sv. Ivana Krstitelja. U njoj 
su stvari potrebne za sv. krštenje. 


Ispovijedaonica je mjesto za ispovijedanje vjernika. 
Danas je različitog oblika, ali u svakoj mora biti stalna i 
Susta rešetka između svećenika i pokornika. 

. Još se u lađi nalazi škropionica za blagoslovljenu vodu, 
kor za pjevače i orgulje (harmonij), pobočni oltari, slike i 
kipovi, zastave i klupe. 


4. Odgovori na pitanja: Kako se dijeli crkva iznutra? — Za što 


= služi oltar ili žrtvenik? — Što mora biti na oltaru? — Što označuje 


oltar? — Za što služi sakristija, propovijedaonica, krstionica, ispo- 
vjedaonica? : 

5. ZA TVOJ ŽIVOT: Poštuj crkveni namještaj. Nemoj ga kva- 


riti rukama ili kojim predmetom. Neka te sve u crkvi podsjeća 


na poštivanje Boga. 2 
ZADAĆA: Nacrtaj nutrinu svoje župske crkve i sve predmete 
koji su u njoj. i 


5. Liturgijsko ruho i bogoštovni predmeti 
1. Kao što liječnik za vrijeme operacije ima posebno odijelo 
i potrebno oruđe, iako i svećenik ima posebno liturgijsko ruho 
i posebne bogošiovne predmete za vršenje liturgijskih čina. To je 
ruho i te predmete odredila sv. Crkva. 

2, Grenland je zemlja na sjevernom polu koja je skoro 
cijelu godinu pokrivena ledom. Prije nekih 800 godina sta- 
novnici su Grenlanda primili kršćanstvo, ali su 300 godina 
kasnije pogani napali na grenlandske kršćane, uništili sko- 
ro sve crkve, ubili biskupa i većinu svećenika i mnoge 
kršćane odveli u ropstvo. Preostali su kršćani ostali vjerni 
svojoj vjeri. I kad je posljednji svećenik umro, ostali su 
bez svećenika za 80 godina. Ipak ni tada nijesu klonuli 
duhom. Kod njih je ostao korporal na kome je posljednji 
svećenik govorio Misu. To su posvećeno platno vjernici 
čuvali kao dragocjeno blago. U nedjelje i blagdane, te u 

dane kad su se običa- 
vali ispovijedati i pri- 
češćivati, izlagali bi 
to platno. Vjernici bi 
hrlili sa svih strana 
da vide i počaste po- 
svećeno platno na ko- 
me je počivalo Kri- 
stovo tijelo. Na taj bi 
način jačali svoju vje- 
ru u Krista i krijepili 
se u pobožnosti. 

3. Kad svećenik i- 
ma služiti sv. Misu, 
najprije opere ruke, 
a zatim oblači misno 

ruho, Najprije stav- 
lja oko vrata amirkt ili naglavnik, potom oblači dugu ko- 
šulju i opaše je pascem. Iza toga stavi na lijevu ruku mani- 
pul, oko vrata stolu i preko svega misnicu ili paramentu. 
Naglavnik, košulja i pasac od lanenog su platha i bijele 
boje, a manipul, stola i paramenta su od svile različite boje. 

Sve to ruho ima duboko značenje. Svaki komad ruha, 
koji svećenik oblači, opominje svećenika na dolično slu- 
ženje euharistijske žrtve. Tako npr. naglavnik ga opominje 
da se bori protiv nečastivoga duha, košulja da kod sv. Mise 
bude u posvetnoj milosti, pasac da kroti svoje strasti, 
manipul da strpljivo nosi breme zvanja itd. 

Manipul, stola i paramenta mogu biti bijele, crvene 
zelene, ljubičaste, ružičaste i crne boje. ' 

. Bijela se boja upotrebljava na blagdane Gospodnje, 
Djevice Marije, anđela i svetaca koji nijesu mučenici, a: 
označuje svetost, nevinost i veselje. 

Crvena se boja upotrebljava na Duhove i dane muče- 
nika, a znači žarku ljubav. 

i Zelena se boja upotrebljava u nedjelje iza Bogojav- 
ljenja i Duhova, a znak je nade. 

Ljubičasta se upotrebljava u adventu, korizmi i na po- 
korničke dane, a označuje pokoru. 

Na treću nedjelju adventa i četvrtu nedjelju korizme 
ge e rjona se ružičasta boja, a označuje prigušeno ve- 
selje. 

Crna se boja upo- 
trebljava na Sveti 
Petak, Dušni dan i u 
Misama za pokojne, 
a znak su tuge. 

Bijelu, crvenu i ze- 
lenu boju može zami- 
jeniti zlatna. 

Osim ruha sveće- 
nik kod sv. Mise u- 
potrebljava i bogo- 
štovne predmete: ka- 
lež, patenu, purifika- 
torij, palu, vel, burzu, 
korporal i misal. 


Kalež je posuda u koju se kod Mise ulijeva vino i voda, 
a patena služi za pokrivanje kaleža i da se na nju postavi 
hostija. Kalež i patena su iz zlata ili pozlaćeni, a posvećuje 
ih biskup. 

Kaležu pripada purifikatorij za otiranje kaleža, pala 
za pokrivanje kaleža, a na korporalu stoji kalež i hostija. 
Sva tri su komada od lanenog bijelog platna. Još kaležu 

pripada vel kojim se pokriva, burza u koju se stavlja kor- 
poral. Vel i burza su od istog materijala i boje kao i para- 
menta. 


Svećenik čita Misu iz misala. U njemu su sadržani svi 
nepromjenjivi i promjenjivi dijelovi Mise za sve dane i 
prigode u godini. 


parari 


Osim misne opreme svećenik ima i drugu opremu za 
vršenje liturgijskih čina: različito ruho, predmete i knjige. 


Od ruha treba spomenuti: roketu ili pokraćenu košu- 
lju koju upotrebljava kod bogoštovnih čina koji nijesu u 
tijesnoj vezi s Misom; pluvijal ili plašt koji se upotrebljava 
kod procesija, sprovoda i večernjica; vel kojim svećenik 
ogrće ramena kad daje blagoslov s Presvetim. 


Od crkvenog posuđa izvan Mise upotrebljava se: cibo- 
rij za čuvanje posvećenih hostija; monstranca ili pokaznica 
za izlaganje Tijela Isusova; posudice za sv. katekumensko, 
krizmano i bolesničko ulje; kadionica u kojoj se na žeravici 
pali tamjan kod svečane službe Božje, a tamjan se drži u 
posebnoj posudici - ladici, a stavlja se malom žlicom; zvon- 
ce kojim se vjernici upozoravaju na glavne dijelove Mise 
i u drugim prigodama; kotlić s blagoslovljenom vodom i 
aspergil kojim svećenik škropi sebe i vjernike; pacifikal, 
raspelo, s podnožjem koje se daje vjernicima na cjelivanje. 


Od crkvenih knjiga uz misal treba spomenuti obred- 
nik u kome se nalaze obredi bogoštovnih čina koje svećenik 
vrši izvan Mise; brevijar ili časoslov u kome. se nalaze 
molitve i čitanja što svećenici vrše svaki dan; evanđelistar 
u kome su poslanice i evanđelja za nedjelje i blagdane 
preko godine. 


Svećenicima kod svečane Mise služe đakoni i pod- 
đakoni. Đakon, koji pjeva evanđelje, ima gotovo isto ruho 
kao i svećenik, samo mjesto paramente nosi dalmatiku. 
Dalmatika, koja je dobila ime po Dalmaciji, od iste je tvari 
kao i paramenta, a i slična joj je, samo što ispod pazuha 
ima kopče kojima se pričvršćuje uz tijelo. Đakon ne nosi 
stolu oko vrata, nego je prebacuje preko lijevog ramena 
i oba kraka pričvršćuje na desnom boku pojasom. Pod- 
đakon nosi isto ruho kao i đakon osim stole. Gornje se 
odijelo kod podđakona ne zove dalmatika nego tunicela. 

m. I biskup ima svoje posebno ruho: mitru ili kapu sa dva 
šiljka i dvije vrpce, a označuje učiteljsku biskupovu vlast; 
prsni križ koji visi o lancu oko vrata, a znači biskupovu 
svećeničku službu; prsten koji znači da je biskup združen 
S Crkvom kao zaručnik; rukavice koje upozoruju biskupa 
da svoju službu vrši čista srca; štap označuje pastirsku 
službu biskupa; papuče koje znače da biskup mora sprem- 
no naviještati Kristovo evanđelje. 


m oIasv. Otac, koji je namjesnik Kristov na zemlji i koji 
ima vrhovnu vlast u Crkvi, ima svoju posebnu opremu: 
tijaru ili trostruku krunu koju nosi kod svečanih obreda; 
prsten, koji se zove ribarski prsten; štap kao trokriž; pa- 
puče u koje je utkan križ sa sv. moćima. s 


Crkveni službenici nose i posebno svagdašnje odijelo 
po kome se razlikuju od svjetovnjaka, a i među sobom. 
Po odijelu lako prepoznajemo Kristove službenike, pa ih 
treba uvijek pozdraviti kao samoga Krista. 


. E. pod NA PITANJA: Koje ruho upotrebljava svećenik 
ne Sv. ise? — Što označuje to ruho? — Koje predmete upotreb- 
| o aarvra kod sv. Mise? — Iz koje knjige čita svećenik sv. 
. i — Sto sadrži ta knjiga? — Kojim se ruhom služi svećenik 
o area ko a Mise? — Koji su predmeti potrebni sve- 
ijs ina i ise? — 4 i 
kin Porn go izvan Mise? Kakvo ruho nosi đakon, 


5. ZA TVOJ ŽIVOT: Kad god vidiš koji ij 

x 0 IT: ji komad litur, ki 

od ili koji bogoštovni predmet, neka te potakne na Llubov prema 

. su =: = svoje službenike da preko njih dijeli plođove 
upljenja. Pomozi, ak: ž i j 

o rose O možeš, i novčano da se uljepša 


ZAD 4 a ran x 
ESA sv. renin Nacrtaj u bilježnici sve što je potrebno svećeniku 


PRESVETO OTAJSTVO EUHARISTIJE- 


6. Pojam sv. Mise 


i. Božanski Spasitelj, da ostavi svojoj Crkvi spomen svoje 
smrti i uskrsnuća i da ovjekovječi kroz stoljeća svoju žrtvu na 
križu, ustanovio je euharistijsku žrtvu sv. Mise. To je najljepši 
jd najdragocjeniji dar našega Otkupitelja. 

2. Sigfrid Shwanbon, koja je rođena u švedskoj 
državnoj crkvi i koja se obratila na katoličku vjeru, iz ra- 
nih se godina divila katolicima što vjeruju u Kristovo bo- 
žanstvo. Ona nije vjerovala da je Krist Bog, ali je vruće 
željela da dozna da li je uistinu Krist pravi Bog. Ta joj je 
istina najedamput zastajala preko sv. Mise. Ona o tome 
piše: »Često sam puta posjećivala katoličke crkve. Mnogo 
je mojoj duši govorila pobožna tiha sveta Misa... Nekoga 
mi je dana upravo za vrijeme podizanja u dio pala milost 
da sam upoznala nenadano i to posvemašnjom unutraš- 
njom sigurnošću: Ovdje je onaj kojega ja tražim. Od onoga 
bi mi časa često puta dolazile na pamet Petrove riječi: Go- 
spodine, ovdje nam je dobro biti.« . 


3. Sveta je Misa stvarna.i vidljiva Žrtva koju je 
ustanovio Isus Krist u cilju da ovdjekovječuje uspomenu 
na se, da nastavlja i obnavlja žrtvu na križu i da nam pri- 
mjenjuje svoje zasluge. Misa je jedina i prava žrtva kr- 
šćanstva, najuzvišenije bogoslužje na zemlji. 

“Misa je Uspomena na Isusovu: posljednju večeru. 
Uoči.svoje gorke muke, Krist je uzeo kruh i pretvorio ga 
u svoje tijelo, uzeo je vino i pretvorio ga u svoju krv, a 

zatim je rekao: »Ovo činite na moju uspomenu.« Svaka je 
Misa uspomena na dobroga Isusa. Nije to kita cvijeća ni 
nijema slika, nego živa uspomena, jer kad se žrtvuje sv. 
Misa sam Isus stupa u našu sredinu pod prilikama kruha i 


vina. Isus je ustanovio Misu da na pravi i stvarni način 
dođe k nama, da bude naš Emanuel, tj. Bog s nama. Svaka 
je Misa susret s Isusom. 


"No Isus je ustanovio euharistijsku žrtvu da kroz sto- 
ljeća ovjekovječi svoju žrtvu na križu. Isus je na križu da- 
rovao sebe nebeskom Ocu za naše spasenje. To isto čini 
i u svakoj sv. Misi. On je sam veliki svećenik na Misi koji 
posvećuje i pretvara žrtvene darove. On je sam i žrtva Mi- 
se. Zato je svaka Misa od neizrecive vrijednosti. Kao Bog 
prinosi Ocu dostojnu žrtvu, a kao čovjek, koji je ujedinjen 
u jednoj osobi s Bogom, žrtvuje se Ocu za sve ljude. 

Ipak postoji razlika između žrtve sv. Mise i žrtve na 
križu. Razlika je u načinu prikazivanja. Na Kalvariji je 
tekla krv, Isusova se duša rastavila do tijela, a na oltaru 
se Isus žrtvuje na otajstven i nekrvan način, — jer u svom 
slavnom tijelu više ne može trpjeti. Na križu je. prikazao 
žrtvu u sadašnjosti, a na oltaru prikazuje nekoć podnošenu 
smrt. Na križu se predao kao žrtva otkupljenja kojom je 
zaslužio milosti, a na oltaru se predaje kao žrtva primjene 
i sjećanja. Oltarska se žrtva obogaćuje zaslugama žrtve na 
križu, Preko oltara primamo milosti koje su proistekle na 
križu. x “hi 

Budući da je žrtva sv. Mise ista Isusova žrtva na kri- 
žu, to u svakoj sv. Misi nalaze se svi plodovi što ih je Isus 
stekao na križu. Ništa nije nedostajalo, Isusovoj žrtvi na 
križu, pa ništa nedostaje ni žrtvi sv. Mise. Svaka je Misa 
uzvišena žrtva klanjanja, zahvale, prošnje i kajanja. A to 
su upravo četiri naše glavne dužnosti koje nas povezuju s 
Bogom. 

Krist je ustanovio žrtvu sv. Mise da možemo postati 
dionicima njegove žrtve na križu. A postat ćemo dionicima 
Isusove žrtve na križu, ako zajedno s Kristom prinosimo 
Bogu žrtvu sv. Mise, posebno ako blagujemo od žrtve sv. 
Mise: tijelo i krv našega Otkupitelja. Na taj način više će- 
mo slaviti Boga, nego ga je slavio pravedni Abel; više će- 
mo Bogu zahvaljivati, nego što je zahvaljivao Noa; žarče 
ćemo tražiti pomirenje, nego ga je tražio Job i više ćemo 
milosti isprositi, nego što ih je isprosio patrijarha Jakov. 

Bog nam je u svojoj ljubavi i svemogućnosti dao ne- 
izrecivo blago u sv. Misi. Ona je središte i žarište svega 
našega vjerskog života. ' 

4. ODGOVORI NA PITANJA: Što je sv. Misa? — Zašto je Isus 
ustanovio sv. Misu? — Tko je glavni svećenik u sv. Misi? — Koja 
je žtrva u sv. Misi? — Koja je razlika između sv. Mise i žrtve na 
križu? 

5. ZA TVOJ ŽIVOT: Odluči da ćeš nastojati što bolje shvatiti 
sv. Misu. U Misi je isti svećenik, isti žrtveni dar, ista svrha, isti 


učinak, ista vrijednost kao u žrtvi na križu. Zato se kod sv. Mise 
vladaj kao da si ispod Isusova križa na Kalvariji. 


ZADAĆA: Pročitaj kako je Isus ustanovio žrtvu sv. Mise iz 
Matejeva evanđelja 26, 20—29. 


7, Povijest sv. Mise 


1. Kad želimo potpuno upoznati jednoga čovjeka, nije dovoljno 
da znamo kakav je sada, nego je potrebno da znamo kako se je 
razvijao; jer su dobri i loši događaji ostavili trag na njegovoj duši 
i tijelu. Tkao isto, ako želimo potpuno upoznati sv. Misu, potrebno 
je pogledati kako se ona razvijala. 

2. Naš poznati liturgičar dr D. Kniewald piše o sv. 
Misi: »Unutrašnja je struktura (građa) sv. Mise u svim kr- 
šćanskim obredima bitno ista. Različiti su samo vanjski 
oblici, jer su ovisni o mnogostrukim vremenskim i mjesnim 
okolnostima. Nadovezujći se na posljednju večeru daje se 
u sv. Misi vjernicima pouka o životu Isusovu i pobuda da 
u svom životu nasijeduju Krista očekujući njegov dolazak. 

Zatim misnik u ime cijele Kristove Crkve, tj. u ime svih 
vjernika, prinosi Bogu Ocu žrtvu hvale, kako ju je prika- 
zao sam Krist na posljednjoj večeri, pretvorbom kruha i 
vina u Tijelo i Krv Gospodnju. Na kraju se misnik i pri- 
sutni vjernici pričešćuju, a misnik u ime svih prisutnih 
zahvaljuje Bogu Ocu na primljenim mističnim darovima.“ 
Iz tih riječi našega stručnjaka proizlazi da u sv. Misi ima 
nešto što je bitno i nepromjenljivo, a nešto što nije bitno, 
što se mijenja. 

3. Žrtva se sv. Mise sastoji od bitnih dijelova koje je 
dao Krist i nebitnih dijelova što je dala Crkva. Crkva je 
jezgru i bitstvo sv. Mise u različitim mjestima i različitim 
vremenima različito ukrašavala. 

Prva je Misa bila 


na posljednjoj večeri. = 
Prikazao ju je sam Ž 
Krist. U njoj vidimo x 

dva bitna dijela: pre- 2 NI PRIČEST = 
tvorbu i pričest. No = nane si 
možemo zapaziti i ne- > | I POSVEĆENJE >= 
bitne dijelove: Krist “e žrtvujemo xe 
pere apostolima noge, o >? 
lomi kruh, drži pro- 2 I PRIKAZANJE SE 
povijed, a apostoli su »N] prinosimo + 
na kraju otpjevali a 


hvale. 

Apostolska se misa 
naslanjala na posljed- 
nju večeru i'na ži- 
dovske vjerske običa- 
je te se sve obavljalo 
S velikim  poštova- 
njem. Apostoli su bili 
svijesni da je Krist 
blagujući vazmeno 
janje ustanovio Misu, 
pa su vjerojatno od- 
mah iza silaska Duha 
Svetoga počeli vršiti 
Kristovu oporuku, A 
kako je Krist prvu Misu povezao s gozbom, tako su je po- 
vezali i apostoli. Kršćani bi donijeli sa sobom jelo, među- 
sobno se darivali i blagovali »večeru Gospodnju«. No na- 

skoro se pokazalo da gozbe, agape, ne dolikuju svetosti 
Mise pa su dokinute. A kad su dokinute agape, na početku 
Mise se uvela molitvena i poučna služba. 


Već sredinom II stoljeća nalazimo Misu u glavnim po- 
tezima kakva je danas. To nam svjedoči sv. Justin, muče- 
nik. On piše da bi se u nedjelju sakupili vjernici te bi se 
čitala evanđelja i proročke hnjige, a zatim je biskup tuma- 
čio. Iza toga se molilo za sve ljude. Nakon molitve bi se 
pripravio kruh i čaša s vodom i vino (prikazanje), izmolila 
molitva s pretvorbom i blagovali se žrtveni darovi. Nitko 
nije smio sudjelovati, tko nije držao kršćanski nauk istini- 
tim, tko nije primio krštenje i nije živio po Kristovoj nauci. 


Kad je 313. Crkva dobila slobodu, služba se Božja po- 
čela obavljati velikim sjajem. Sagrađene su velike i male 
bazilike za službu Božju. Biskupu ili starijem svećeniku 
služili su drugi svećenici, đakoni, podđakoni, svjećonoše, 
čitači, zaklinjači i vratari. Svi su službenici odjeveni u sve- 
čano ruho, Svaka je crkva imala i pjevački zbor. Službi 
Božjoj prisustvovali su svi vjernici jednoga mjesta, ako su 
mogli, prinosili darove i pričešćivali se. Pape su vodili nad- 
zor nad obredima sv. Mise. Osobito se istakao u tome papa 
sv. Grgur Veliki. 


Malo po malo nastala je današnja sv. Misa, koja se di- 
jeli na dva dijela: bogoslužje riječi i bogoslužje žrtve. U 
bogoslužju riječi imamo se pripremiti za bogoslužje žrtve. 
U bogoslužju žrtve najsvečanija je točka pretvorba: Kri- 
stova žrtva. Priprava za tu žrtvu je prikazanje, a zahvala 
je pričest. I i 


Prošlo je mnogo godina dok je nastala današnja sv. Mi- 
sa. Nebitni su se dijelovi mijenjali i još će se mijenjati. 
Drugi Vatikanski sabor veli: »Liturgija se, naime, sastoji od 
promjenljivih dijelova koji se tokom vremenu mogu ili 
čak moraju mijenjati, ako su se u njih uvukle pojedinosti 
koje dobro ne odgovaraju prisnoj naravi same liturgije ili 
su postale manje zgodne.« No kod svih promjena uvijek 
ostaje isto bitno: Krist se žrtvuje za nas i daje nam se za 
hranu. 

4. ODGOVORI NA PITANJA: Šio je dala Crkva, a što je dao 
Krist sv. Misi? — Kakva je bila Misa na posljednjoj večeri? — 
Kakva je bila apostolska Misa? — Kad je uglavnom nastala dana- 
šnja Misa? i ; 

5. ZA TVOJ ŽIVOT: Nastoj što bolje upoznati povijest sv. Mise, 
pa ćeš tako dobro upoznati i samu narav Mise. Cijeni u Misi i ono 
što je Crkva dala, jer je glas Crkve glas samoga Krista. 


ZADAĆA: Opiši što je bitno kod sv. Mise. 


8. Bogoslužje riječi 
1. Kao što jedna opera ima uvod (uvertiru) koji slušatelja uvodi 
u glavni dio opere, tako i žrtva sv. Mise ima uvod, a to je bogo- 
služje. riječi. Bogoslužje je riječi usko povezano s euharistijskom 
žrtvom i s njom čini jedan bogoslužni čin. 


2. Otac Mazzuchelli (Macukeli), glasoviti misionar 
američkog zapada, kad je obratio indijansko pleme Arbre 
i bacio u vatru njihova kriva božanstva, vidio je kako je- 
dan Indijanac plače. Misionar mu se približi i upita ga za 
razlog plača, da mu možda nije žao krivih bogova što izga- 


raju. Indijanac na to odgovori: »Ne, oče, žao mi je što sam. 


tako dugo živio u neznanju i vjerovao da te stvari, koje 
sada izgaraju, imaju neku božansku moć, a sada vidim da 
su bile obična varka.« Tim je riječima skromni Indijanac 
pokazao kako je potrebno doznati istinu i živjeti po njoj. 


3. Krist je donio na ovaj svijet objavljenu istinu i po- 
vjerio je svojoj Crkvi da je čuva i dalje naučava. Crkva tu 
svoju zadaću vrši preko biskupa i svećenika, i to poglavito 
na sv. Misi u bogoslužju riječi. 

Bogoslužje se riječi na sv. Misi sastoji iz dva dijela: 
1. Mi molimo i 2. Mi slušamo. 

Prvi dio obuhvata kajanje, zazivanje i slavljenje presv. 
Trojstva, liturgijsku molitvu, a drugi dio sadrži poslanicu, 
evanđelje i propovijed. 


U pristupnim molitvama okajavamo svoje grijehe. Na- 
kon što smo rekli da ćemo pristupiti k oltaru Božjemu, osje- 
ćamo svoju slabost, pa ispovijedamo u ispovijedi svoje gri- 
jehe svecima i molimo ih da se oni utječu za nas. Tek tada 
molimo ulaznu“pjesmu da dobijemo pravo raspoloženje za 
sv. Misu. j 


Iza ulazne pjesme kucamo na vrata Božjega srca. Va- 
pimo po tri puta: »Gospodine, smiluj se; Kriste, smiluj se; 
Gospodine, smiluj se« kao što su slijepci vapili Isusu: »Go- 
spodine, Sine Davidov, smiluj se!« Zazivljemo po tri. puta 
Boga Oca, Boga Sina i Boga Duha Svetoga da nam oni udi- 

jele potrebne milosti, To je zaziv za nas, za sv. Crkvu, za 
grešnike, za pogane, za sve ljude; vapaj Crkve za Otkupi- 
teljem. Poput starozavjetnih proroka čeznemo za Mesijom. 

Iza »Gospodine, smiluj se« pozdravljamo trojednoga 
Boga s anđeoskom pjesmom »Slava«. Kao što su anđeli pje- 
vali kod Isusova rođenja, tako i mi sada pjevamo Isusu 
koji će doći pod prilikama kruha i vina. U »Slavi« slavimo 
program Spasiteljeva dolaska na zemlju: da povrati Ocu 
čast i da pomiri ljude s Bogom. To je ujedno program sv. 
Crkve, naš program, program svake sv. Mise. 

Iza »Slava« svećenik poljubi oltar, okrene se vjernici- 
ma i pozdravi ih sa »Gospodin s vama« na što vjernici od- 
govaraju: »I s duhom tvojim.« Krasan je to pozdrav! Oltar 
označuje Krista i svećenik sa svojim poljupcem kao da 
hoće uzeti Krista pa da ga izruči vjernicima. Uz to im za- 
želi da Gospodin bude u njihovim dušama. Tim je pozdra- 
vom Booz pozdravio žeteoce i anđeo Gabrijel Djevicu Ma- 
riju. Vjernici odgovaraju da Gospodin bude i u duši sve- 
ćenika. : 

Iza tog pozdrava svećenik započinje Glavnu molitvu 
tog dana. Ta molitva, iako je kratka, ipak se sastoji od uvo- 
da, triju dijelova i zaključka. U uvodu je poziv: »Pomolimo 

se!« Govori se u više- 
broju da se naznači 
da je to molitva cije- 
le Crkve. U prvom 
* dijelu oslovimo Boga 
raznim naslovima, u 
drugom dijelu navo- 
dimo povod svoje 
molitve, a u trećem 
dijelu izrazujemo svo- 
ju prošnju. Zaključak 
je molitve uvijek isti: 
Po Gospodinu naše- 
mu Isusu Kristu... 
Te su molitve kratke, 
ali su pravi biseri. 
Iza molitvenog di- 
jela započinje drugi 
dio bogoslužja riječi. 
U tom dijelu mi slušamo, i to Boga Oca u poslanici, 
Boga Sina u Evanđelju i Boga Duha Svetoga u propovijedi. 

Poslanice su redovito upravljene prvim kršćanima, ali 
su sada upravljene nama. Naviještenje evanđelja jest vr- 
hunac čitavog bogoslužja riječi. Na početku evanđelja sve- 
ćenik čini znak križa da označi da će nam govoriti Krist, 
a iza evanđelja zahvaljujemo: »Slava tebi, Kriste.« U pro- 
povijedi govori nam: svećenik, ali je on službenik Crkve, 
vidljivi organ preko koga uči Duh Sveti. 

Drugi Vatikanski sabor određuje da se preko Mise što 
obilatije otvori biblijska riznica, a osobito da se drži homi- 
lija ili kratka propovijed. Sabor veli: »Kao dio same litur- 
gije veoma se preporučuje homilija kojom se, tijekom li- 
turgijske godine, na temelju svetog teksta tumače vjerske 
tajne i pravila kršćanskog života. Neka se to ne propušta, 
osim iz teškog uzroka, nedjeljom i o zapovjednim blagda- 
nima na Misama koje se služe uz učešće puka.« 


4. ODGOVORI NA PITANJA: Zašto služi bogoslužje riječi? — 
Kako se dijeli bogoslužje riječi? — Što molimo u pristupnim moli- 
tvama? — Tko nam govori u poslanici, evanđelju, propovijedi? 


5. ZA TVOJ ŽIVOT: Budući da je svrha bogoslužja riječi da 
nas pripravi na što pobožnije prisustvovanje Misi, zato pobožno 
moli i sabrano slušaj riječi poslanice, evanđelja i propovijedi. Kad 
slušaš poslanicu, evanđelje i propovijed, budi pažljiv kao da ti 
govori sam Bog. 


ZADAĆA: Nacrtaj propovijedaonicu u svojoj župskoj crkvi s 
koje ti govori svećenik. 


9. Prikazanje 
1. Molitvom i slušanjem Božje riječi pripremili smo se za žrtvu 
sv. Mise, a Vjerovanjem, koje smo izmolilijili ispjevali/: ispovijedili 
smo da vjerujemo sve što nam je Bog. objavio ijšto će, se sada 


ispred nas dogoditi. Sada tek započinje žrtva sv. Mise. Krvi dio te 
žrtve jest prikazanje. 


2. Godine .1942: primio je papa Pio XII šidan omot iz 
logora Dahau. U omotu je bio komad košulje jednog. sve- 
ćenika logoraša na kojoj je ispisao zakletvu vjernosti “Bogu 
i Crkvi. U taj komad košulje bila je umotana čaša koja je 
služila za kalež i komad lima koji je služio za patenu. Uz 
to je još bila krunica načinjena od mrvica kruha. Kad je 
Papa to vidio, odlučio je da na tom priboru odsluži sv. Mi- 
su. I jednoga dana u bazilici sv, Petra pred velikim mno- 
štvom vjernika on je otslužio sv. Misu: za korporal mu je 
služio onaj krvavi komad košulje svećenika logoraša, za 
kalež njegova čaša, za patenu onaj komadić lima. Nakon sv. 

Mise izmoljena je krunica na krunici od kruha. Kad je Pa- 
pa sve to kazao prisutnima, oni su od ganuća plakali. Onaj 
svećenik logoraš i Pio XII, htjeli su i na vanjski način po- 
kazati kako su sa žrtvom sv. Mise prikazali Bogu i žrtvu 
svoga života. 


3. Sveta je Misa Isusova žrtva za nas, ali se s tom žr- 
tvom moramo i mi sjediniti, da Isusova žrtva postane i 
naša žrtva. U tu svrhu mi prikazujemo Bogu darove umje- 

sto samih nas. Bog 
dara ne treba naših daro- 
va, ali naš dar ozna- 
čuje našu ljubav, za- 
mjenjuje nas same. 
Zato uz žrtvene da- 
rove_ u  prikazanju 
moramo prikazati na 
oltar same sebe, svoje 
srce, razum, volju, 
brige i nevolje da to 
sve združimo s Isu- 
sovom žrtvom. Na 
prikazanju mi se da- 
rivamo Bogu da se 
Bog u pričesti daruje 
nama. Prikazanje je 
ljudska strana žrtve 
sv. Mise. 

Kod prve Mise na posljednjoj večeri nije bilo prika- 
zanja, ali ga nalazimo kod agapa. Vjernici su donosili sa 
sobom jela koja su međusobno dijelili, a jedan dio kruha i 
vina se upotrebljavao za žrtvu. S tim su vjernici pokazivali 
da je Isusova žrtva i njihova žrtva, jer su oni pripremili 
darove za žrtvu. Kasnije je taj običaj otpao, pa se za misne 
darove počeo brinuti sam svećenik, a vjernici, koji žele da 
se reče sv. Misa na njihovu nakanu, daju novčanu milosti- 
nju. Na sjedinjenje s Isusovom žrtvom mislimo kad preko 
Mise dademo bilo koji novčani prilog, milostinju. 


Za žrtveni se dar upotrebljava kruh i vino. Kruh se 
pravi od čistog pšeničnog brašna, i to bez kvasa i soli, a 
vino je od loze. Kruh je slika rada, a vino slika trpljenja. 
Rad i trpljenje su glavni sadržaj života i zato u. kruhu i 
vinu prikazujemo Bogu čitav svoj život. 


Najprije svećenik prikazuje kruh, a zatim vino, U vino 
ulijeva svećenik malo vode da nagovijesti sjedinjenje bo- 
žanske i čovječanske naravi u Isusu. Ujedno sjedinjenje 
vode i vina znači sjedinjenje vjernika s Kristom u jedno 
otajstveno tijelo. 

Poslije prikazanja žrtvenih darova svećenik nadovezu- 
je prikazanje sebe i prisutnih vjernika. Molimo Gospodina 
da primi naš ponizni duh i skrušeno srce pa da mu bude 
ugodna čitava naša žrtva. A potom svećenik moli Duha 
Svetoga da pretvori žrtvene darove u tijelo i krv Spasite- 
lja Isusa. 


Na svršetku prikazivanja darova svećenik pere ruke. 
Prije je pranje ruku bilo potrebno, a potrebno je i sada na 
svečanoj Misi radi rukovanja kadionikom. No kod obične 
mise pranje ruku ima simbolično značenje: čisto srce. 


Iza pranja ruku svećenik se obraća presvetom Trojstvu 
da primi žrtvu koja će biti prikazana n& uspomenu Krista, 
na čast Bl. Djevice i svetaca, potom pozivlje prisutne da se 
mole da Bog primi njihovu zajedničku žrtvu, a na koncu 
izmoli prikaznu molitvu kojom se završuje prikazanje. 

M4; ODGOVORI NA PITANJA: Čija je žrtva sv. Misa? — Što 
označuju žrtveni darovi? — Što znači kruh, a što vino? — Zašto 
svećenik ulijeva vodu u vino? — Što čini svećenik nakon prikaza- 
nja kruha i vina? — Zašto svećenik pere ruke na prikazanju? 

5. ZA TVOJ ŽIVOT: Sudjeluj pobožno kod prikazanja na sv. 
Misi. Kad vidiš da svećenik prikazuje kruh i vino, prikaži s tim da- 
rovima i svoje srce. Sa žrtvenim darovima i sa cijelim svojim bi- 
ćem pođi u susret Kristu koji će doći na oltar. 


ZADAČA: Nacrtaj vinovu lozu i klas pšenice i napiši ispod sli- 
ke: Žrtveni darovi. ' : 


10. Pretvorba 


i. Bogoslužjem riječi i prikazanjem pripremili smo se za naj- 
svečaniji dio sv. Mise. Taj dio zovemo pretvorba, jer se bit kruha 
i vina pretvara u tijelo i krv Kristovu; zove se posvećenje, jer se 
žrtveni darovi po pretvorbi posvećuju, žrtvuju i Bogu darivaju; zove 

* se podizanje, jer se pretvoreni darovi podižu da im se vjernici po- 
klone. 

2. John Moody (Džon Mudi), bankar iz Sjedinjenih 
Američkih Država, posjetio je godine 1927. s jednim prija- 
teljem Beč, Budući da ih odmah nije mogao primiti neki 
bankar, pošli su razgledati crkvu sv. Stjepana. Bio je dan 
Velike Gospe, na 15. kolovoza, a upravo se pjevala sveča- 

na sv. Misa. Silno je mnoštvo vjernika napunilo katedralu, 
te se.oni nisu mogli vratiti nazad. Johna je diralo bogo- 
služje i vladanje vjernika, Najednom se oglasi zvonce, i 
sva masa svijeta pade na koljena. Učiniše isto i oni i osta- 
doše klečeći tako dugo dok je sav puk klečao. O svojim 
utiscima piše John: »Bio sam potresen, tako silno potresen, 
da sam odlučio da ću prisustvovati poslijepodnevnim ve- 
sperama. Slijedeća sam tri dana dnevno prisustvovao sv. 
Misi u katedrali. Prije nego sam ostavio Beč, rekao sam 
sebi: Katolicizam ima u sebi nešto što je stvarnost, Moram 
naći što je to.« I zbilja je to našao. Našao je Isusa pod pri- 
likama kruha i vina koji odgovara na sva životna pitanja. 


3. Pretvorba počinje prefacijom, slavospjevom, i traje 
do očenaša. Taj dio sv. Mise zovemo-kanon. Kanon je naj-. 
prije značio štap za mjeru, zatim pravilo, a u Misi .ozna- 
čuje nepromjenjive dijelove. ni 


Po pretvorbi Isus dolazi na oltar i žrtvuje se 'kao na 
Kalvariji samo na nekrvan način: To je vrhunac sv. Mise, 
zapravo sama sv. Misa. Moli se tiho i u prvom je redu 
određen za svećenika, ali ga mogu moliti i vjernici. 


Prefacija je pjesma slave i zahvale Bogu. Najprije sve- 
ćenik i puk izmijene nekoliko srdačnih usklika da podignu 
srce Bogu. Zatim se općenito hvali Bog, ističe se posebni 
razlog te hvale, te se naša hvala ujedinjuje s hvalom anđela. 
S anđelima pjevamo: »Svet, svet, svet Gospodin Bog. Sa- 
baot. Puna su nebesa i zemlja tvoje slave. Hosana na vi- 
sini.« I nadodajemo; »Blagoslovljen koji dolazi u ime Go- 
spodnje. Hosana u visini.« 


Srednji je dio Mise Kanon. Crkva je taj dio ukrasila 
divnim molitvama. Najprije se spominjemo Crkve na zemlji 
s Papom i našim biskupom na čelu, svojih dragih koji su 
na životu i konačno se sjedinjujemo sa svetima na nebu. 
Ujedno se molimo Gospodinu da primi naš prinos, da nas 
čuva u miru i pridruži k svojim izabranicima te da naš pri- 
nos postane tijelo i krv Isusa Krista.: 


Evo sada svećenika kod najsvetijeg čina. Krist dolazi 
na oltar. On je jedini svećenik i žrtva. Zato on uzima sve- 
ćenika kao svoje oruđe da po njemu izvrši pretvorbu. Sve- 
ćenik ne čini niti govori išta u svoje ime. Evo što svećenik 
govori: ' 

»On je u predvečerje svoje muke uzeo kruh u svoje 
svete i časne ruke, uzdigao oči prema nebu k tebi Bogu, 
svojemu svemogućemu Ocu, zahvalio ti, blagoslovio, pre- 
lomio i dao svojim učenicima govoreći: Uzmite i jedite od 
ovoga svi, jer ovo je tijelo moje. Na sličan način uzevši po 
večeri i ovu slavnu 
čašu u svoje svete i 
časne ruke, opet tebi 
zahvali, blagoslovi i 
dade svojim učenici- 
ma govoreći: Uzmite 
i pijte iz nje svi, jer 
ovo je čaša krvi moje, 
novoga i vječnoga 
zavjeta, otajstvo vje- 
re; ona će se za vas 
i za mnoge proliti na 
oproštenje = grijeha. 
Kad god budete ovo 
činili, činite meni na 
spomen.« 

Iza tih riječi na oltaru više nema kruha ni vina, nego 
je tu tijelo i krv Spasitelja Isusa. 

Poslije pretvorbe molimo se za naše drage pokojnike, 
za nas grešnike i zazivamo blagoslov na sva stvorenja. Ali 
prije tih molitava svećenik izmoli tri kratke molitve u ko- 
jima se odjekuje molba Crkve da Bog primi Isusovu žrtvu 
kao njezinu. Na koncu molitava, iza pretvorbe puk odgo- 
vara: Amen. To je najvažnija riječ puka kod sv. Mise. 

Kod pretvorbe najbolje je klečati na oba koljena; kad 
se pokloni svećenik, da se i mi naklonimo glavom, a kad on 
podiže hostiju da rečemo: »Gospodine moj i Bože moj«, a 
kad podiže kalež, da rečemo: »Vječni oče, prikazujem ti 
predragocjenu krv Isusa Krista kao otkup za naše grijehe 
i za potrebe svete Crkve.« 


4. ODGOVORI NA PITANJA: Što je pretvorba? — Što znači 
kanon? — Na koje riječi kruh i vino postaju tijelo i krv Spasitelja 
1susa? — Za koga svećenik moli prije pretvorbe, a za koga poslije 
pretvorbe? — Što imaš reći kad svećenik podiže tijelo i krv Spasi- 
telja Isusa? 

.5. ZA TVOJ ŽIVOT: Pretvorba je srce sv. Mise. Zato kod tog 
dijela budi posebno sabran. Moli Krista, koji se.za te žrtvuje, da 
te pretvori u se, da postaneš jedno s njim. 

ZADAĆA: Nacrtaj hostiju i kalež, a usred njih križ. Ispod na- 
piši: Ovo je tijelo moje, ovo je krv moja. 

11. Pričest i završetak Mise 


1. U pretvorbi je završ čin žrt u je tij i. hr 
Isusa Krista. SEKA Gere! am jo AR PM 
primio iu žrtvenoj gozbi daje blagoslov te žrtve. Vjernici na najsa- 
vršeniji način prikazuju Bogu žrtvu kad od te žrtve blaguju, tj. kad 
se pričeste. 

2. O. K. Mullaly, misionar 
Jamaike, u zapadnoj Indiji, pri- 
povijeda kako je jedne nedjelje 
sunce nesnosno peklo. On se je 
vozio k misijskoj kapelici do 
koje je imao još dobrih osam ki- 
lometara. Najednom čuje glas: 
»Oče, oče, u koliko će sati biti 
sv. Misa?« Okrene se i ugleda 
mladića koga je češće viđao u 
crkvi, ali s njim nije nikada go- 
vorio. Misionar upita mladića: 
»Ideš li na sv. Misu?« — »Idem, 
oče.« — »A gdje ti je kuća?« — 
»Ja sam, oče, s onih brda, dobrih 
13 kilometara odavle.« — »Tada 
moraš prevaliti put od 21 kilo- 
metar, jer do kapelice ima još 
osam kilometara.« — »Jest, oče, Želim danas primiti sv. 
pričest.« — »A hoćeš li se još danas vratiti kući?« — 
»Hoću, oče.« — Misionar pozove mladića da se popne na 
kola. Sažalilo mu se na mladića koji je morao prevaliti 
put od 42 kilometra od kuće do kapele i natrag da može 


slušati sv. Misu i pričestiti se. Doista je to žarka želja za 
Isusom. 


3. U Starom su Zavjetu postojale Zahvalne žrtve. Je- 
dan bi se dio žrtve spalio na žrtveniku, drugi bi pripao sve- 
ćeniku, a treći bi dio blagovali zajedno oni koji su prini- 
jeli žrtvu. Prvi bi dio značio kao »Božja hrana«, a spalji- 
vanje te žrtve imalo bi smisao da je Bog primio žrtvu. No 
čitava bi žrtva pripala Bogu, a Bog kao gostoprimac kao 
da je pozvao svećenika i darovatelje da zajedno s njim bu- 
du za stolom, To je samo slika novozavjetne žrtve koju je 
Isus pripremio za svoje sljedbenike. 

Krist je u svojoj dobroti i ljubavi pronašao način kako 
će se žrtvovati među nama i kako će nam se dati za hranu 
duše. U prikazanju smo prikazali Bogu kruh i vino, Bog je 
primio naše darove i pretvorio ih u tijelo i krv svoga jedi- 
norođenoga Sina. U sv. pričesti vraća nam natrag naše da- 
rove, ali su ti darovi sad pobožanstvenjeni. 

U prvo doba kršćanstva pričešćivali su se svi koji su 
prisustvovali sv, Misi. To je posve razumljivo, jer Misa bez 
pričesti gubi svoj nedjeljivi dio. 

Blagovanje tijela i krvi Spasitelja Isusa jača u nama 
božanski život koji smo primili na krštenju, pomaže nam 
da nadvladamo neprijatelje svoga spasenja, da se najintim- 
nije sjedinimo s presv. Trojstvom i da postignemo svoj ko- 
načni cilj. Isus je rekao: »Tko jede tijelo moje i pije krv 
moju, ima život vječni i ja ću ga uskrsnuti na sudnji dan.« 
(Iv 6, 55). 

Sveta je Crkva i svetu pričest ukrasila lijepim moli- 
tvama. Imamo pripravne i zahvalne molitve te molitve za 
vrijeme pričesti. 

Priprava počinje s Gospodnjom molitvom, s Očena- 
šom. To je stalna molitva djece Božje pred žrtvenom goz- 
bom. Kad izgovaramo u Očenašu: »Kruh naš svagdanji«, 
mislimo u prvom redu na kruh sv. pričesti. U Očenašu je 
izraženo sve što želimo od žrtvene gozbe. 


Iza Očenaša molimo Gospodina da nas sačuva od pro- 
šlih, sadašnjih i budućih zala i da nam udijeli nutarnji i 
vanjski mir, Svećenik zatim lomi hostiju i jedan dio spušta 
u kalež. Lomljenje označuje početak gozbe i označuje Kri- 
stovu smrt, a spuštanje tijela u krv Kristovu označuje Kri- 
stovo uskrsnuće. Uz to moli Jaganjca Božjega da mu se 
smiluje i da mu udijeli mir. 

U svečanoj Misi prije pričesti daje se cjelov mira. To 
je simbol ljubavi i sjedinjenja vjernika među sobom i s 
Kristom. To je i blagoslovina koja daje milost da se duše 


još više očiste. A iza toga svećenik još moli pripravne mo- , 


litve u kojima se moli za mir, za očišćenje od grijeha i za 
dostojno blagovanje. 
U molitvama za sv. Pričest svećenik sa stotnikom iz 


Kafarnauma priznaje svoju nedostojnost i moli za vječni 
život. To je najvažniji plod sv. pričesti. 

Zahvala je vrlo kratka. Samo su dvije molitve koje su 
u tijesnoj vezi sa sv. pričesti, Ali to opet ne znači da iza 
Mise ne zahvalimo Isusu koji nas je nahranio svojim tije- 
lom i svojom krvlju. 


Iza same zahvale slijedi završetak sv. Mise. Završetak 
je vrlo kratak, ali lijep. Svećenik poljubi oltar, pozdravi 
vjernike s Gospodin s vama, otpusti ih i blagoslovi. Stoga 
pravi vjernik nikada ne izlazi iz crkve, prije nego primi 
svećenikov blagoslov. ' 


4. ODGOVORI NA PITANJA: U čemu su se sastojale zahvalne 
žrtve u Starom Zavjetu? — Kako su se pričešćivali prvi kršćani? 
— Što nam daje sv. Pričest? — Kakva je priprava, a kakva zahvala 
za sv. Pričest? — Što moli svećenik kod sv. Pričesti? — Kakav je 
završetak sv, Mise. 


5. ZA TVOJ ŽIVOT: Nemoj dijeliti sv. Misu od Pričesti. Zato 
kad sudjeluješ kod sv. Mise, nastoj se i pričestiti. Kad žrtvuješ i 
blaguj od žrtve. 


ZADAĆA: Opiši zašto se je najbolje pričestiti kod same sv. 
Mise. 


12. Sudjelovanje kod sv. Mise 


1. Kod jedne predstave možemo uglavnom prisustvovati na tri 
načina: 1. kad gledamo a ništa ne razumijemo, takva je prisutnost 
samo nazočnost; 2, kad razumijemo komad, pratimo ga i u njemu 
uživamo, to je pasivno sudjelovanje; 3. kad glumimo sami komad, 
to sa aktivno sudjelovanje. Crkva želi da aktivno sudjelujemo kod 
sv. Mise. 


2. Godine 1963. američki je predsjednik pok. John 
Kennedy (Džon Kenedi) posjetio Austriju i Njemačku. U 
dane posjeta bila je nedjelja. Iako je imao vrlo malo vre- 
mena, ipak je uhvatio priliku da prisustvuje sv. Misi. Inače 
je on svake nedjelje išao k sv. Misi sa ženom i djecom. Za 
vrijeme Mise redovito bi držao na rukama trogodišnjeg 
sinčića, pozorno pratio pojedine dijelove i tumačio ih svom 
sinu. Kad je poginuo, da mu iskažu posebnu ljubav, njego- 
va žena, dva brata (jedan ministar pravde, drugi senator), 
francuski predsjednik De Gaule, belgijski kralj i drugi za 
vrijeme zadušnica pristupili su k stolu Gospodnjemu. 


3. Naša je dužnost da kod sv. Mise ne prisustvujemo 
kao nijemi gledaoci, nego da sudjelujemo kod te uzvišene 
Žrtve. Uredba o sv. bogoslužju, koju je izdao II Vatikanski 
koncil, veli: »Majka Crkva živo želi da se svi vjernici pri- 
vedu k onoj punoj, svijesnoj i djelatnoj suradnji kod litur- 

gijskih obreda, koju traži sama narav liturgije i na koju, 
na temlju krštenja ima pravo i dužnost kršćanski puk, iza- 
brani rod, kraljevsko svećenstvo, sveti puk, pridobljeni na- 
rod. U obnavljanju i promicanju svete liturgije najviše tre- 
ba nastojati oko toga punog i djelatnog sudjelovanja svega 
puka.« Iz tih se riječi vidi kako svaki vjernik mora razu- 
mjeti sv. Misu i kod nje sudjelovati kao svećenik i žrtva. 

Sveta je Misa žrtva cijelog otajstvenog Krista. Otaj- 
stvenog Krista sačinjava Krist kao glava, te vjernici 
kao udovi istoga tijela s glavom. To znači da žrtvu sv. Mise 
prinose Krist i svi vjernici, svi su zajedno svećenik. To 
pravo i dužnost primaju vjernici po sakramentu sv. krsta i 
krizme. Krštenje, krizma i red daju udovima Crkve sve 
veće sudjelovanje u Kristovoj svećeničkoj službi. 

Čitavi je otajstveni 
Krist ne samo sveće- 
nik koji prikazuje žr- 
tvu sv. Mise, nego i 
sami = žrtveni dar. 
Krist je žrtva koja je 
prikazana Ocu na 
Kalvariji i koja se 
dnevno prikazuje na 
našim oltarima. No 
Krist ni tu nije osam- 
ljen. On je i tu zajed- 
no s Crkvom kao svo- 
jim tijelom i vjernici- 
ma kao svojim du- 
hovnim udovima. 

Ova je misao više puta izražena u riječima sv. Mise. U 
molitvi gdje se sjećamo živih, svećenik ističe da i vjernici 
prinose žrtvu: »Za njih ti prinosimo i oni ti sami prinose 
ovu žrtvu hvale za sebe i za sve svoje.« U molitvi iza pre- 
tvorbe svećenik također moli: »Mi tvoji sluge, a s nama 
i tvoj sveti narod, prikazujemo tvojemu slavnom veličan- 
stvu od tvojih darova i poklona žrtvu čistu ...« A kad sve- 
ćenik pozivlje vjernike na molitvu, veli: »Molite, braćo, 
da moja i vaša žrtva bude ugodna Bogu Ocu svemogu- 
ćemu.« 

U staro kršćansko doba vjernici su i na vanjski način 
pokazivali svoje sudjelovanje kod sv. Mise. U bogoslužju 
riječi pjevali su kod svečanog ulaza, pobožno slušali posla- 

nicu, evanđelje i propovijed. Kod prikazanja bi sav narod 
vršio žrtvenu povorku donoseći svoj kruh i svoje vino te 
u svojim darovima prinosio sebe i tako se uključivao u 
kalvarijsku žrtvu. Dar vjernika bi na pretvorbi postao ti- 
jelo i krv Isusa Krista što bi oni primali na sv. pričesti. 
Sav je narod primao pričest i tako postao dionikom žrtve. 
Uz to bi sudjelovao i pjevanjem. Jedino je kanon molio 
sam svećenik, a vjernici su sudjelovali kod nekih molitava 
i na koncu potvrdili čitav kanon s Amen. 


Slično se vladanje traži i od nas. I vjernici moraju pri- 
nositi žrtvu sv. Mise zajedno sa svećenikom, da mole, pje- 
vaju i primaju sv. pričest. Nema pravog sudjelovanja bez 
sv. pričesti. Sudjelovanje vjernika mora i vidljivo doći do 
izražaja. Dolikuje da sva zajednica vjernika u isto doba 
kleči, stoji, sjedi, prekriži se, udara se u prsa i nakloni se. 
Sva zajednica treba da odgovara na svećenikove pozdrave, 
da s >»Amen« potvrđuje njegove molitve, da pjeva pjevane 
dijelove, da sluša bogoslužje riječi i da sudjeluje kod pri- 
kazanja i pričesti. 

4. ODGOVORI NA PITANJA: Tko žrtvuje žrtvu sv. Mise? — 
Što sačinjava žrtveni dar sv. Mise? — U kojim se dijelovima ističe 
da vjernici sudjeluju kod žrtve sv. Mise? — Kako su prvi kršćani 


sudjelovali kod sv. Mise? — Kako ćeš najbolje sudjelovati kod sv. 
Mise? ' 


5. ZA TVOJ ŽIVOT: Žrtva je sv. Mise najuzvišenije djelo ko- 
jim se Bog slavi i od koga vjernici primaju obilje milosti. Zato su- 
djeluj kod sv. Mise popui prvih kršćana. Budi i ti svećenik zajedno 
s Kristom i sa svećenikom na oltaru. Budi i ti žrtva kao Krist i 
Crkva. Preko Mise moli samo Misu i pobožno se pričesti. 


ZADAČA: Opiši kako ćeš ti sudjelovati kod sv. Mise. 


SV. SAKRAMENTI I BLAGOSLOVINE 


13. Pojam i značenje sakramenata 


1. Isus je došao na ovaj svijet da otkupi sve ljude. Da svi ljudi 
mogu postati dionicima njegova otkupljenja, ustanovio je sedam sa- 
'kramenata kao sedam kanala preko kojih će dijeliti plodove svoga 
otkupljenja. 


2. Antonija Tiberg, koja je 1931. g. došla u krilo Crkve, 
u jedan je dan primila krštenje, ispovijed, pričest i krizmu. 
Snažni i veseli su bili njezini dojmovi toga dana, Ona piše: 
»Bilo je to preobilno za jedan dan. Istom poslije podne, 
kad sam se mlao odmorila od dojmova, opazila sam kako 
su mi sestre prekrasno okitile sobu. Plivala sam u radosti 
i veselju. Konačno sam se smirila što je prošlo staro, a sve 
postalo novo.« Tim riječima priznaje Antonija kako su joj 
sakramenti donijeli obilje radosti, mira i novoga života. 


3. Sakramenti su vidljivi i djelotvorni znakovi nevid- 
ljive milosti koje je ustanovio Krist za naše spasenje. Se- 
dam ih je na broju, jer ih je toliko potrebno da primimo, 
jačamo i usavršimo u sebi božanski život. 


Sakramenat je znak, a znak označuje jednu drugu 
stvar. Kao što dim označuje vatru, tako znak sakramenta 
označuje milost koju podjeljuje. 


No sakramenti ne označuju samo milost, nego je i po- 
djeljuju. Kao što sunce na svodu nebeskom ne označuje 
samo dan, nego dan čini danom, tako i sakramenat proiz- 

vodi milost. Voda u krštenju ne označuje samo milost koja 
nas čisti od grijeha, nego nam i daje milost da budemo čisti 
kao djeca Božja. 


Sam je Isus ustanovio sakra- 
mente. Kao Bog on je stvorio 
čovjeka kao duhovno-tjelesno 
biće, pa je htio osjetnim znakom 
očitovati čovjeku ono što u nje- 
mu djeluje nevidljivom milošću. 


Budući da je svemoguć, mogao 2 = 
je  sakramentalnim obredima sao: 
dati moć da proizvode milost. 

On ostaje uvijek kao glavni dje- E 


litelj sakramenata, a svećenici 
su vidljivo oruđe preko kojih 
on nevidljivo djeluje. 


Za svaki su sakramenat po- 


trebna tri elementa, tri stvari: 3BKoP 
materija (tvar), forma (oblik) i 
službenik (djelitelj). Materija je F 


tjelesna stvar što se upotreblja- 
va kod tvorbe sakramenata kao 
voda, kruh, vino... Formu čine 
riječi koje daju cilj materiji i 
čine je sakramentalnom kao: »Ja 
te krstim... Ja te odriješu- 
jem ...« Službenik je osoba koja nI 
upotrebljava materiju i izgova- 
ra riječi forme, a ujedno ima 
vlast i volju da izvrši sakra- . 

menat. 

Sakramenti proizvode tri učinka. Dva su zajednička 
svim sakramentima: posvetna milost i sakramentalna mi- 
lost, a treći je vlastit krštenju, krizmi i redu, a to je biljeg. 

Sakramenti daju ili povećavaju posveinu milost. Je- 
dni, kao krštenje i ispovijed, daju prvu milost, tj. prenose 
grešnika iz stanja grijeha u stanje pravednosti, Zato ih zo- 
vemo sakramentima mrtvih. Ostali sakramenti povećavaju 
posvetnu milost u duši. Zovemo ih sakramentima živih. 

Osim posvetne milosti sakramenti daju i sakramen- 
talnu milost, To je posebna milost koja je vlastita svakom 
sakramentu. Sakramentalna milost krštenja čini nas sli- 
čnima Kristu, a sakramentalna milost krizme čini nas Kri- 
stovim vojnicima, itd. ' 

Krštenje, krizma i red daju i neizbrisivi biljeg, pečat 
u duši. Krštenje utiskuje biljeg kršćanina, krizma biljeg 
vojnika, a sv. red biljeg službenika Kristova. 

Crkva je dijeljenje sakramenata zaodjenula lijepim 
molitvama i obredima, a to zovemo ceremonijama sakra- 
menata. Ceremonije pripremaju srce primalaca za što bolje 
primanje milosti. 

Od svakog se vjernika traži da dostojno prima sv. sa- 
kramente. Sakramenti su od velikog značaja za našu ži- 
votnu sreću i za vječni spas duše, pa ih moramo primati 
s dužnom pripravom i svetim raspoloženjem, 

4. ODGOVORI NA PITANJA: Što su sakramenti? — Koliko 
je sakramenata? — Tko je ustanovio sakramente? — Koji su ele- 


menti sakramenata? — Što je sakramentalna milost? — Što je bi- 
ljeg sakramenta? — Što se traži od primaoca sakramenata? 


5. ZA TVOJ ŽIVOT: Koliko više i bolje živiš sakramentalnim 
životom, toliko ćeš više i bolje napredovati u savršenosti. Zato, ako 
želiš biti savršen, a to ti je dužnost, primaj često i pobožno sv. sa- 
kramente? 

ZADACA: Opiši koji sakramenti daju biljeg i što označuje taj 
biljeg kod pojedinih sakramenata. , 


14. Sv. Krštenje 


1. Ljudi na različite načine svetkuju godišnjicu svoga rođenja. 
Mi kršćani na poseban način moramo svetkovati godišnjicu svogu 
krštenja, jer smo na krštenju rođeni u vrhunaravnom redu i postali 
djecom Božjom. 

2. U listopadu 1959. godine kršten je u staračkim da- 
nima u Reimsu japanski slikar Fuita i njegova žena Kimio. 
Za vrijeme obreda bili su prisutni mnogi predstavnici ra- 
dija i televizije, mnogi novinari i fotografi. Tom je prigo- 
dom svećenik o. Danićlou održao prisutnima govor u ko- 
me je između ostaloga rekao: »Vi ste svi ovdje prisustvo- 
Vali vrlo važnoj ceremoniji. Važna je ne zato što su kršte- 
na gospoda Fuita, nego zato što je ona krštenje.« 


3. Krštenje je ustanovio Isus Krist da se oslobodimo 
od grijeha, da postanemo djecom Božjom i da postignemo 
konačni cilj. Najvjerojatnije je da je to učinio kad se krstio 

na rijeci Jordanu, a proglasio ga je kad je rekao apostoli- 
ma: »Idite, naučavajte sve narode krsteći ih u ime Oca i 
Sina i Duha Svetoga.« (Mt 28, 19). 


Elementi su krštenja: 1. materija je prava i naravna 
voda koja izvan slučaja potrebe mora biti iz krsnog zden- 
ca, a koja je blagoslovljena na Veliku Subotu; 2. forma su 
riječi: >N. N, ja te krstim u ime 
Oca i Sina i Duha Svetoga«; 3. 
Djelitelj krštenja može biti sva- 
ka osoba, ako ima nakanu da 
krsti i ako upotrebi materiju i 
formu. No redovito je djelitelj 
krštenja svećenik. 

Uzvišeni su učinci krštenja. 
Krštenje nam briše istočni i sve 
osobne grijehe, ako se krstimo 
u odrasloj dobi; oprašta nam 
vječne i vremenite kazne za 
grijehe; ulijeva nam u dušu po- 
svetnu milost, sakramentalnu 
milost i kršćanske kreposti; utiskuje u dušu neizbrisivi 
biljeg po kome smo uzdignuti na dostojanstvo kršćanina; 
čini nas udovima otajstvenog Krista, hramom Duha Sve- 
toga, članovima sv. Crkve i sposobnima da primamo i 
druge sakramente. 

Već je iz toga očita potreba krštenja. Bez krštenja ne- 
ma spasenja. Isus je rekao: »Ako se tko ne rodi vodom i 
Duhom Svetim ne može ući u kraljevstvo Božje.« (Iv, 3, 9). 


Uz krštenje vodom ima krštenje željom i krvlju ili 
mučeništvom. Kršten je krštenjem želje tko ima iskrenu 
volju primiti pravo krštenje, a kršten je krštenjem krvi 
tko podnese mučeništvo za vjeru iz ljubavi prema Bogu. 
I ova su dva krštenja u pomanjkanju krštenja vode do- 
voljna za spasenje, ali nemaju svojstvo sakramenta niti 
nas čine sposobnima za primanje drugih sakramenata niti 
utiskuju neizbrisivi biljeg. 

Krštenik na krštenju prima na se trajne obaveze. Pre- 
ko svojih kumova on obećaje da će vjerovati u Boga, da 
će se čuvati đavla i izbjegavati sva njegova djela te da će 
živjeti po načelima vjere. Bez vjere je nemoguće ugoditi 
Bogu, pa zato krštenik obećaje da će vjerovati. Odreći se 
đavla i njegova sjaja, znači uvijek stupati pod zastavom 

Isusa Krista i izbjegavati kriva svjetska načela. Živjeti po 
načelima vjere označuje sprovoditi čist, svet i neokaljan 
život po uzoru Krista. 

Posve je jasno da te obaveze moraju ispuniti svi oni 
koji se krste u odrasloj dobi, jer znaju što čine i što obe- 
ćavaju. Ali što je s djecom, koja nisu kadra učiniti bilo 
koji zakonski čin? Što djeca ne mogu učiniti po sebi, ona 
to čine preko svoga skrbnika, kuma. Preko kuma dijete 
sklapa ugovor s Bogom. Bog mu daje božansko dostojan- 
stvo i obećaje vječnu nagradu, a dijete preko kuma. obe- 
ćaje da će živjeti dostojno kršćanskog dostojanstva i da će 
težiti za vječnim blaženstvom. 

Krštenici na krštenju imaju kuma. Kumovi zastupaju 
krštenika i primaju obavezu da će se starati za kršćanski 
odgoj kumčeta, ako se roditelji ne bi za to skrbili. Zato 
kumovi moraju biti dobri kršćani. Između kuma i kumčeta 
nastaje duhovno rodbinstvo. 


Budući da je krštenje od tolike blagodati i važnosti za 
čovjeka, to s njim ne smijemo nikada odgađati, a pogotovo 
ga ne smijemo zanemariti. Kršćanski roditelji nastoje što 
prije krstiti svoje dijete. 


4. ODGOVORI NA PITANJE: Kad je Isus ustanovio sakra- 
menat krštenja? — Što je materija, a što forma krštenja? — Tko 
je djelitelj krštenja? — Koji su učinci krštenja? — Zašto se je po- 
trebno krstiti? — Kakvo može biti krštenje? — Koje se obaveze 
primaju na krštenju? — Što znači biti kum na krštenju? 


5. ZA TVOJ ŽIVOT: Kad uđeš u crkvu i vidiš krstionicu, sjeti 
se da si na tom mjestu postao djetetom Božjim. Zahvali Bogu na 
tom velikom daru. Često se sjećaj kako si na krštenju primio bi- 
jelu haljinu i goruću svijeću, a to znači da si dužan čuvati čisto- 
ću duše i svjetlo vjere. 


ZADAĆA: Nacrtaj košuljicu i svijeću, a ispod napiši: Simboli 
koji me opominju da čuvam milost krštenja. 


15. Sv. Krizma 


1. Svakom je sportašu potrebno znanje, vještina i izdržljivost 
da postigne cilj, tj. da pobijedi u natjecanju. I nama je vjernicima 
potrebno znanje, umijeće i izdržljivost da postignemo svoj kona- 
čni cilj. Sve nam to daje Duh Sveti, posebno u sakramentu sv. 
krizme. 


2. U listopadu 1926. g. meksički predsjednik Kalles 
zapovijedi da se strijelja Joakim de Silva y Garasco (Ga- 
rasko) i njegov 17-godišnji prijatelj Emanuel Melgarejo. 

Na putu do stratišta glasno su molili krunicu. Kad im je 
jedan vojnik rekao da bace krunice, Joakim odvrati: »Dok 
sam živ, nitko me neće rastaviti od moje krunice.« Na 
stratištu drugi im je vojnik htio zavezati oči, ali Joakim 
reče: »Ne svezujte mi oči, nijesam razbojnik. Ja ću vam 
dati znak za pucanje.« Zatim održa prisutnima govor u 
kome naglasi da umire za Boga, vjeru i domovinu i da će 
moliti za svoje mučitelje. Mnogi se ganuše, a jedan od 
vojnika baci pušku i reče: »Ja neću pucati. I ja sam ka- 
tolik.« Na koncu upozori Joakim Emanuela: »Skini šešir, 
jer se imamo pojaviti pred licem Božjim.« Zatim povika: 
»Živio Krist Kralj, živjela Gvadalupska Djevica!« Još nije 
ni izgovorio dobro te riječi, puške zapucače, i mladi heroji 
padoše mrtvi. Tko im je dao toliku snagu? Duh Sveti koga 
su obilno primili na sv. krizmi! 


3. Isus je obećao apostolima da će im poslati Duha 
Svetoga: »Kad dođe na vas Duh Sveti, bit ćete mi svjedoci 
u Jeruzalemu i po svoj Judeji i do kraja zemlje.« (DA 1, 8). 
Svoje je obećanje izvršio pedeseti dan iza uskrsnuća. Apo- 
stoli su primili Duha Svetoga, te mudrošću i jakošću po- 
stali svjedoci Kristove istine. i 

= Vjernici na poseban način primaju Duha Svetoga u 
sakramentu sv. krizme koju zovemo i potvrda ili firma. 
Krizma je nadopuna krštenja. Zato se u prvo doba dijelila 
odmah iza krštenja. Krštenje nas čisti, a krizma utvrđuje 
i jača; krštenje nas oslobađa od smrti grijeha i daje život 
milosti, a krizma nas osnažuje u tom životu; krštenjem 
postajemo djecom Božjom, a krizmom vojnicima i svjedo- 
cima Kristovim. 

Krizmu je ustanovnio Isus Krist. Tu nam istinu svje- 
doči Sv. Pismo, kad govori da su apostoli krizmavali, a svje- 
doči nam i Crkvena predaja. 


Materija je krizme mazanje uljem na čelu krizmani- 
ka i postavljanje biskupovih ruku nad krizmanika, a forma 
je: »Znamenujem te znakom križa i potvrđujem te kriz- 
mom spasenja u ime Oca i Sina i Duha Svetoga. Amen.« 

Krizmu redovito dijeli biskup, a može Papa za to ovla- 
stiti i običnog svećenika. Tako i župnik može krizmavati 
u svojoj župi bolesnika u smrtnoj pogibilji. 

Svečani je obred krizme slijedeći: Biskup ispruži ruke 
nad krizmanicima i moli nad njima zazivljući sedam da- 
rova Duha Svetoga. Zatim čini svakom krizmaniku na čelu 

znak križa uljem sv. krizme i govori riječi forme. Iza toga 
udari krizmanika malo po licu, a na koncu moli nad kriz- 
manicima i blagoslovi ih. 

Biskup polaže ruke 
nad krizmanicima da 
na njih sađe Duh 
Sveti i da postanu na 
osobit način svojina 
Božja i vojnici Kri- 
stovi. Tako su činili 
i apostoli. Čini znak 
križa na čelu da ih o- 
pomene da se ne stide 
priznavati svoju vje-' 
ru pred svijetom. U- 
darac po licu ozna- 
čuje opomenu da bu- 
du pripravni trpjeti 
za vjeru. 

Ulje je krizme sastavljeno od maslinova ulja i balza- 
ma, a biskup ga posvećuje na Veliki Četvrtak. Ulje ozna- 
čuje milost koja nas jača u borbi protiv neprijatelja, a bal- 
zam milost koja nas čuva od pokvarenog svijeta i milost 
koja širi miris kreposti. 

Krizmu može primiti svaki kršćanin koji je došao do 
razuma, a poučen je u vjeri i dušu je očistio u ispovijedi, 
ako je teško sagriješio. Ako je dijete u smrtnoj pogibli, 
može primiti krizmu i prije doba razuma. 

Krizma obilježuje dušu krizmanika neizbrisivim bilje- 
gom Kristova borca. Zato krizmu može kršćanin primiti 
samo jedan put u životu. 

. Svaki krizmanik ima kuma, i to koji mu nije bio na 
krštenju. Kumu je zadaća da bude primjerom kršćanskog 
života svom kumčetu. Za vrijeme krizme kum stavlja svo- 
ju desnu ruku na desno rame krizmanika u znak da ga 
uizmlje pod svoje okrilje. Između kuma i krizmanika na- 
staje duhovno srodstvo, ali manjeg stupnja nego na kr- 
štenju. 


d 4. ODGOVORI NA PITANJE: Tko je ustanovio sakramenat 
krizme? — Po čemu znamo da je Isus ustanovio sakramenat kriz- 
me? — Što nam daje krizma? — Koji su obredi krizme? — Tko 
može primit krizmu? — Koliko puta možemo primiti krizmu? — 
Zašto je potreban kum kod krizme? 

5. ZA TVOJ ŽIVOT: Na krizmi si postao Kristovim vojnikom. 
Pomazan si uljem krizme i označen križem, pa se ne stidi priznavati 
svoju vjeru. Često moli: »Dođi Duše Sveti, napuni srca svojih vjcr- 
nih i oganj svoje ljubavi u njima užezi!« 

ZADAČA: Nacrtaj u bilježnicu kako biskup dijeli krizmu, a 
iznad krizmanika nacrtaj golubicu, znak Duha Svetoga. 


16. Sv. Pričest 


i. Kao što često moramo hraniti svoj tjelesni život, tako često 
moramo hraniti i duhovni život duše. Najbolja hrana za duhovni 
život jest presv. Euharistija. Isus je rekao: »Tijelo je moje doista 
jelo i krv je moja doista pilo.« (Iv 6, 55) 

2. Sveti je Dominik Savio 
primio prvu sv, Pričest u sed- 
moj godini života, iako je onda 
vladao običaj da se djeca prvi 
put pričeste između 11. i 12. go- 
dine. Kod Dominika je učinjena 
iznimka, jer je pokazivao po- 
sebnu pobožnost. On je vrlo 
dobro shvatio od kolike je važ- 
nosti i blagodati sv. Pričest za 
kršćanski život. Na dan prve 
svoje Pričesti napisao je na jed- 
noj ceduljici: »Ovo je uspomena 
na moju prvu sv. Pričest koju 
sam ja Dominik Savio primio u svojoj sedmoj godini 1848. 
g. Ja ću ići vrlo često na sv. ispovijed i Pričest, kako mi to 
dopusti moj ispovjednik. Nedjelje i blagdane svetkovat ću 
osobitom kršćanskom pobožnošću. Moja će najveća radost 
biti Isus i Marija. Radije ću umrijeti, nego ikada teško 
sagriješiti.« Zbilja krasne odluke! 

3. Isus je obećao da će dati svoje tijelo za hranu i svo“ 
ju krv za piće ljudima. Svoje je obećanje izvršio na po- 
sljednjoj večeri. Tada je uzeo kruh i rekao: »Uzmite i je- 
dite ovo je tijelo moje koje se za vas predaje.« Zatim je 
uzeo kalež s vinom i rekao: »Pijte iz njega svi, jer ovo je 
moja krv Novoga Zavjeta, koja se prolijeva za vas i za 
mnoge za oproštenje grijeha.« Na koncu je nadodao: »Ovo 
činite na moju uspomenu.« 

Tim je riječima Spasitelj ustanovio Presveti oltarski 
sakramenat. Na njegove riječi pretvorila se bit kruha i vina 
u njegovo tijelo i krv. Od kruha i vina ostale su samo pri- 

like, tj. ono što zapažamo svojim osjetilima. Isus se pri- 
kazao Ocu kao žrtva pod prilikama kruha i vina i kao žr- 
tvovani Jaganjac dao se učenicima za hranu. 

Apostoli su poslušali Isusov nalog: Ovo činite na moju 
uspomenu. I oni su pod prilikama kruha i vina prikazivali 
Bogu Kristovu žrtvu i pod istim prilikama davali Isusa za 
hranu svojim vjernicima. Tu su vlast po Isusovoj želji pre- 
nijeli na svoje nasljednike. Tako i danas imamo među so- 
bom obnavljanje Kristove žrtve na Križu i presv. Euhari- 
stiju koja je hrana naše duše. 

Materija je sakramenta Euharistije pravi pšenični 
kruh i pravo vino od loze, a forma su riječi posvete: Ovo 
je tijelo moje, ovo je krv moja. Mi katolici upotrebljavamo 
kruh bez soli i kvasa. 


zi s e 


Da se okoristimo plodovima sv. Pričesti, potrebno je 
euharistijskoga Isusa primati čiste duše. Tko je u teškom 
Srijehu, taj ne smije na sv. Pričest, nego se mora prije 
ispovjediti. Sv, Pavao veli: »Tko nedostojno jede i pije, 
sud sebi jede i pije, jer ne razlikuje tijela Gospodnjega.« 
(I Kor 11, 29) 

g Osim toga pravi kršćanin mora nastojati da što pobo- 
žnije primi božanskog spasitelja. Što više probudimo u sebi 
vjeru, ojačamo ufanje i rasplamtimo ljubav, što se bolje 

saberemo, to će euharistijski Isus više obogatiti našu dušu. 
U Euharistiji su našli snagu katolički mučenici i drugi 
sveci, misionari, redovnici i vjernici svakog staleža. 

4, ODGOVORI NA PITANJE: Kad je Isus ustanovio presv, Eu- 
haristiju? — Na koji je način Isus ustanovio presv. Euharisliju? — 
Koji su učinci sv. Pričesti? — Kako moramo primati sv. Pričest? 

5. ZA TVOJ ŽIVOT: Crkva nam naređuje da se godišnje naj- 
xnanje jedamput pričestimo, i to o Uskrsu. No ako se želiš okoristiti 
plodovima Isusove muke i ako želiš što bolje napredovati u duhov- 
nom životu, pričešćuj se često. Kad primiš Isusa u sv. Pričesti, moli 
ga da uvijek ostane u tvom srcu. 

ZADAĆA: Napravi domaći rad o temi: Zašto je sretan čovjek 
koji prvi put primi Isusa u sv. Pričesti. 


17. Sv. Ispovijed 


i. Kad obolimo, tražimo liječnika da nas pregleda, ustanovi 
bolest i propiše lijek, a mi poslušamo njegove upute i tako ozdra- 
vimo. Jednako kad obolimo na duši, tj. kad sagriješimo, moramo 
potražiti duhovnog liječnika, svećenika, da mu pokažemo svoju 
duhovnu bolest, a on da nam dade savjet i propiše lijek za ozdrav- 
ljenje. To sve činimo na sv. ispovijedi. 


2. Kad se Adolf Rettć obratio Bogu, koga je toliko 
vrijeđao teškim grijesima, pošao je na sv. ispovijed. Naj- 
prije se temeljito pripremio čitajući o muci Isusovoj i pro- 
mišljajući o svojim grijesima. U određeni čas kleknuo je 
pred svećenika. »Dok sam ja otkrivao svoje grijehe« — 
piše on — »činilo mi se da je sam naš Gospodin bio tu. 
Činilo mi se da on pobire rukom, što miluje i primorava 
u isti mah, grijehe s moje duše i prosipa ih u prašinu pred 
svoje božanske noge. U isto sam vrijeme osjećao kako se 
moja uboga duša, skroz prignuta pod bremenom zla, diže 
malo po malo, napokon se posve upravlja, a onda se otvara 
i izliva u valovima ljubavi i zahvalnosti.« 

A kad je dobio odriješenje svojih grijeha, osjetio je 
neizrecivu sreću. On veli: »Pun veselja stupao sam ulicom. 
Govorio sam sebi: Oprošteno mi je, o neiskazane sreće! ... 
Stotine su aleluja pjevale u mojem srcu i činilo mi se da 
sam mlađi za deset godina.« Rettć se spremio za sv. ispo- 
vijed, skrušeno se ispovjedio i osjetio veliko zadovoljstvo 
nakon ispovijedi. 


3. Ispovijed je sakramenat u kome nam Bog oprašta 
grijehe učinjene poslije krštenja. To je veliki dar Isusa 
Krista. Ne samo da nam se opraštaju grijesi, nego se opra- 

štaju vječne i djelomično vremenite kazne za grijehe, daje 
se ili se umnožaje posvetna milost, povraćaju se stečene 
zasluge za nebo, daju se pes milosti za bogoljubno 
življenje i mir savjesti. 


Ispovijed je ustanovio Krist na dan svoga uskrsnuća 
kad je rekao apostolima: »Primite Duha Svetoga! Kojima 
oprostite grijehe, bit će im oprošteni, a kojima zadržite, 
bit će zadržani.« (Iv 20, 23), Tim je riječima Isus dao vlast 
apostolima da u sv. ispovijedi opraštaju grijehe, a ta je 
vlast prešla na biskupe i svećenike. 

Biskupi i svećnici opraštaju grijehe u ime Isusovo. Po 
sebi oni ne mogu opraštati grijehe, ali preko njih djeluje 
sam Krist. Biskupi su i svećenici vidljivi organi preko 
kojih nevidljivo djeluje Krist Bog. 

Materiju ispovijedi sačinjavaju čini pokornika: poka- 
janje, kazivanje grijeha i zadovoljština, a formu čine rije- 
či svećenika kojima podjeljuje oproštenje. 


Ispovijed je potrebna svima koji teško uvrijede Boga. 
Tko je teško sagriješio, prekinuo je vezu s Bogom i navu- 
kao na se vječno prokletstvo. No kad se ispovijedi, Bog ga 
ponovno prima u svoj zagrljaj i daje mu pravo na vječno 
blaženstvo. 

Nitko se ne smije bojati sv. ispovijedi. Grešnik se do- 
ista ispovijeda svećeniku, ali je tu svećenik namjesnik 
Božji i on ne smije odati ono što je čuo na ispovijedi. Po- 
vijest je pokazala kako su mnogi svećenici pretrpjeli naj- 
gore muke i izgubili glavu, ali nijesu izdali ispovjednu 
tajnu. 

Za ispovijed je potrebno pet stvari: 


Promisliti grijehe znači ozbiljno promišljati što smo 
sagriješili. Kod prve ispovijedi treba promisliti grijehe od 
kad smo bili svijesni grijeha, a kod obične ispovijedi, mo- 
ramo promisliti grijehe od zadnje dobro obavljene ispo- 
vijedi. Kod teških grijeha treba promislit i njihov broj 
kao i okolnosti, koje mijenjaju grijeh. , 

Pokajanje može biti naravno i vrhunaravno, a vrhu- 
naravno može biti savršeno i nesavršeno. Naravno pokaja- 
nje je kad se kajemo zbog naravnih razloga i ne vrijedi za 
valjanost ispovijedi. Savršeno je kad se kajemo što smo 
Boga uvrijedili, a nesavršeno je kad se kajemo što smo raj 
izgubili, a pakao zadobili. I savršeno i nesavršeno je poka- 

janje valjano za ispovijed. S pokajanjem mora biti zdru- 
žena odluka, tj. prava volja da ćemo se čuvati grijeha i 
grešne prigode. 

Na ispovijedi treba očitovati 
sve svoje grijehe. Tko zataji te- 
ški grijeh, ne prima oproštenje, 
nego čini još veći grijeh, sveto- 
grđe. Tko se ne sjeti kazati koji 
grijeh, prima oproštenje, ali ga 
treba kazati na drugoj ispo- 
vijedi. 

Nakon ispovijedi moramo iz- 
vršiti pokoru, kako je naređena, 
i to što prije. Pokorom poprav- 
ljamo Bogu nanesenu krivicu. 

4. ODGOVORI NA PITANJA: Što je sakramenat ispovijedi? 
— Što nam daje ispovijed? — Kad je Isus ustanovio ispovijed? — 
Tko na ispovijedi oprašta grijehe? — Komu je potrebna ispovijed? 
— Koliko je stvari potrebno za dobru ispovijed? — Kolikovrsno 
može biti pokajanje? 


5. ZA TVOJ ŽIVOT: Budi zahvalan Bogu što ti je dao milost 
da možeš dobiti oproštenje grijeha. Često se ispovijedaj, jer je ispo- 
vijed moćno sredstvo protiv grijeha. Nemoj se bojati niti stidjeti 
poći na ispovijed. ; 

ZADACČA:. Nacrtaj ispovijedaonicu, svećenika i pokornika i 
ispod'napiši: Duša se čisti od grijeha. 


18. Bolesničko pomazanje 


1. Kad imamo učiniti koje veliko djelo: natjecanje, dugo puto- 
vanje, operacju i slično, mi se za to spremimo. Veliko je djelo 
našega života samrtna pogibao. Da u toj pogiblji ne klonemo du- 
hom, Spasitelj je ustanovio bolesničko pomazanje, koje su vjernici 
dužni primiti. ' ; 

2. Dr Josip Dauna, koji je 1933. g. bio primarius bol- 
nice u New-Orleansu, piše o djelovanju bolesničkog poma- 
zanja na bolesnike: »Nikada nijesam mogao razumjeti da 
sakramenti škode bolesnicima. Naprotiv, govoreći kao uče- 
njak, izjavljujem bez ustručavanja da vjerski čini, sakra- 
menti, nijesu nikada prouzrokovali pogoršanje bolesnika. 
U dugom vršenju moje službe nijesam našao nijednog bo- 
lesnkia čija bi osjetljivost bila uvrijeđena prisustvom sve- 
ćenika. Naprotiv takvi pohodi mnogo koriste.« Ta je izjava 
ozbiljna opomena za one koji se boje zvati svećenika k bo- 
lesniku. Z , 

3. Sv. Jakov opominje prve kršćane: »Boluje li tko 
među vama? Neka dozove svećenike crkvene i neka mole 
nad njim mažući ga uljem u ime Gospodnje. I molitva će 
vjere spasiti bolesnika i podignut će ga Gospodin; i ako je 
učinio grijehe, oprostit će mu se.« (Jak 5, 14—16). 

U tim riječima sv. Jakova nalazimo sve što se traži 
za pravi sakramenat: primaoca, djelitelja, tvar, oblik i 
učinke. 

Primalac bolesničkog pomazanja jest bolesnik. Nije taj 
sakramenat samo za one koji se nalaze u posljednjem tre- 
nutku života. Prikladno je vrijeme za njegovo primanje 
netom se = vjernik 
zbog bolesti ili staro- 
sti nalazi na početku 
smrtne pogibelji. Uz 
to primalac mora biti 
kršten i da ima ili da 
je imao upotrebu ra- 
zuma da je mogao sa- 
griješiti. 

Samo svećenici mo- 
gu i moraju dijeliti 
taj sakramenat. Ta 
dužnost spada na župnika. Ako bi se župnik bojao zbog 
zarazne bolesti ili bio lijen da podijeli taj sakramenat, te- 
ško bi sagriješio. ; 

Tvar je bolesničkog pomazanja ulje koje biskup bla- 
goslivlje na Veliki Četvrtak. Svećenik malo zamoći prst 
u sv. ulje i maže bolesnika. 

Kod svakog mazanja svećenik govori posebnu moli- 
tvu, a ta je forma, oblik, sakramenta bolesničkog poma- 
zanja. . 

Učinci su sakramenta bolesničkog pomazanja: umno- 
žava posvetnu milost, oprašta neposredno lake grijehe, a 
u pojedinim slučajevima može oprostiti i teške grijehe. To 
se događa, ako je primalac zaboravio kazati na ispovijedi 
koji teški grijeh ili ako je izgubio upotrebu osjetila, ali je 
sačuvao svijest i kaje se za grijehe. Štoviše, oprašta pot- 
puno ili djelomično vremenite kazne koje zaslužujemo za 
grijehe i koje bismo morali izvršiti. na drugom svijetu. 

Sakramenat bolesničkog pomazanja jača bolesnika u 
teškim časovima života. Bolesnik se plaši smrti i grijeha 
koje je učinio za svog života; boji se Božjega suda na koji 

ima doći i đavla koji u tim časovima ulaže sve sile da ga 
predobije za se. Bolesničko pomazanje diže strah s duše i 
ulijeva utjehu i pouzdanje u Božje milosrđe. 


Napokon bolesničko pomazanje podjeljuje i zdravlje 
tijela, ako je korisno za zdravlje duše. Molitve, koje se 
mole kod davanja bolesničkog pomazanja, pune su vapaja 
i za tjelesno ozdravljenje bolesnika. 


To nam svjedoči kako su u zabludi oni koji se boje 
zvati svećnika k bolesniku misleći da će bolesnik odmah 
umrijeti čim bude pomazan sv. uljem. Također loše čine 
oni kršćani koji zovu svećenika k bolesniku kad je ovaj 
već izgubio svijest. Da se iskoriste blagodati bolesničkog 
pomazanja, neka ga bolesnik primi pri svijesti, ako je 
ikako moguće. 


Uredba o sv. bogoslužju Drugog vatikanskog sabora 
određuje: »Posljednje pomazanje, koje se još, i to bolje, 
može nazivati bolesničko pomazanje, nije sakramenat sa- 
mo za one koji se nalaze u posljednjem trenutku života. 
Stoga neka se smatra sigurnim da je prikladno vrijeme za 
njegovo primanje netom se vjernik zbog bolesti ili starosti 
nalazi na početku smrtne pogibelji.« 


Kad ima svećenik doći da podijeli bolesničko pomaza- 
nje, neka se spremi stol i na njemu: propelo, dvije svijeće 
i blagoslovljena voda. Na tanjuru neka je šest kuglica pa- 
muka, malo soli i komadić kruha. Pokraj stola treba pri- 
premiti vodu za pranje ruku svećeniku i ručnik. 


Ni jedan kršćanin ne smije dozvoliti da mu tko umre: 


iz kuće bez bolesničkog pomazanja. Pače pravi će kršća- 
nin nastojati da potakne svakog bolesnika na primanje 
ovog sakramenta. 


4. ODGOVORI NA PITANJE: Što govori sv. Jakov o bolesni- 
čkom pomazanju? — Tko je djelitelj bolesničkog pomazanja? — 
Tko je primalac bolesničkog pomazanja? — Koja je materija i 
forma bolesničkog pomazanja? — Koji su učinci bolesničkog po- 
mazanja? — Kad ireba zvati svećenika k bolesniku? — Što treba 
pripremiti za bolesničko pomazanje? 


5. ZA TVOJ ŽIVOT: Zahvali Isusu koji nam je dao utješan 
sakramenat za najteže časove života. Budi i ti apostol, budi spre- 
man poći po svećenika kad to ustreba. 


ZADACĆA: Nacrtaj stolić i na njemu sve što je potrebno za 
dijeljenje bolesničkog pomazanja. 

19. Sv. Red 


1. Dva zadnja sakramenta nazivljemo staleškim sakramenti- 
ma. Na sv. redu se temelji svećenički stalež koji ima cilj da pre- 
nosi djelo otkupljenja kroz vrijeme i prostor za vrhunaravni pre- 
porod svih ljudi. 

2. Jedan čovjek, koji je za vrijeme Francuske revolu- 
cije okrvavio ruke krvlju mnogih svećenika, ležao je na 
samrtnom krevetu. Kao izvan sebe prijetio se da će ubiti 
svakoga koji bi se usudio da pozove svećenika. No župnik 
toga mjesta nije mario za njegove prijetnje, pa ga posjeti 
da ga potakne na pokajanje i primanje sakramenata. A 
kad bolesnik ugleda svećenika, stade vikati i tražiti oružje 
da ubije svećenika, Ne dobivši oružje izvadi šaku i reče 
svećeniku: »Znaj, da sam ovom rukom zaklao dvanaest 
svećenika.« Na to će svećenik; »Varate se, brate moj, ne 
dvanaest nego jedan manje, dvanaesti nije mrtav, to sam 
ja. Evo ovdje« — pokaže svećenik prsi — »evo znakova 
rana koje ste mi zadali. Bog je htio da ozdravim i da vas 
spasim.« Bolesnik se začudi, a svećenik ga zagrli, Bolesnik 
se pokajao i primio sv. sakramente. 

3. Sv. Pavao piše Hebrejima: »Svaki veliki svećenik, 
koji se od ljudi uzima, za ulje se postavlja na službu Bogu 
da prinosi darove i žrtve za grijehe... I nitko sam sebi ne 
prisvaja časti, nego koji je pozvan od Boga kao i Aron.« 
(Hebr 5, 1—4) Krist sam sebi bira svećenike da preko njih 
nastavi djelo otkupljenja. Krist vrši izbor preko biskupa. 
Biskup odlučuje da li je netko pozvan u svećenički red. 

Krist je izabrao sebi apostole i dao im vlast za vrše- 
nje svećeničke službe. Ta je vlast prešla na njihove na- 
sljednike i bit će u Crkvi do konca svijeta. 

Najuzvišenija je svećenička dužnost prikazivanje no- 
vozavjetne žrtve. Svećenici svaki dan žrtvuju na oltarima 
neokaljanog Jaganjca, Isusa, nebeskom Ocu. Isus im je dao 
tu vlast na posljednjoj.večeri kad je rekao: »Ovo činite na 
moju uspomenu.« 

Nadalje svećenici imaju dužnost da posvećuju vjerni- 
ke po sv. sakramentima. Isus je ustanovio sakramente da 
po njima dijeli plodove svoje muke, a ustanovio je sveće- 
nike da budu djelitelji sakramenata. Krist veli apostolima: 
»Kao što je Otac poslao mene, i ja šaljem vas ... Primite 
Duha Svetoga! Kojima oprostite grijehe, bit će im opro- 
šteni, a kojima zadržite, bit će zadržani... Naučavajte sve 
narode krsteći ih u ime Oca i Sina i Duha Svetoga.« 

Svećenici imaju dužnost da navješćuju Kristovu isti- 
nu. Isus je donio objavljenu istinu i želi da se ona raširi 
po svemu svijetu. A upravo je svećenici imaju širiti: »Da- 
na mi je sva vlast na nebu i na zemlji. Idite, dakle, i nau- 
čavajte sve narode.., učeći da drže sve što sam vam za- 
povijedio.« 


Materija je sv. reda postavljanje biskupovih ruku nad 
ređenikom i davanje kaleža s vinom i patene s hostijom, 
a formu čine biskupove riječi ređenja. 


Da svećenici mogu vršiti svoju službu, Krist im po 
sv. redu daje vlast, milosti i utiskuje u dušu neizbrisivi bi- 
ljeg. Po tom su neizbrisivom biljegu službenici Božji, po 

. njemu se razlikuju od drugih 
ljudi i nikada ne mogu izgubiti 
taj biljeg, pa taman postali i ot- 
padnici. 

Krist je po sv, redu najtje- 
šnje povezan sa svećenikom. 
Svećenik je Kristov službenik, 
vidljivo oruđe preko koga Krist 
nevidljivo djeluje. Zato 'sveće- 
nik ne vrši svećeničku službu u 
svoje ime, nego u ime Kristovo. 
Zato: on neće reći na sv. Misi: 
»Ovo je tijelo Kristovo«, nego: 
»Ovo je tijelo moje.« Na kršte- 
nju i ispovijedi reći će: »Ja te 
krstim — ja te odrešujem«, 
iako je on čovjek i ne može o- 
praštati grijehe. 

Radi toga je veliko svećeničko dostojanstvo. Ono nad- 
visuje dostojanstvo Bl. Djevice i anđela. Blažena je Dje- 
vica dala samo jedanput Isusa, a svećenik ga daje svaki 
dan. Marija je dala trpećeg Isusa, a svećenik daje slavnog 
Isusa; Marija je dala Isusa koga smo mogli gledati, a sve- 
ćenik nam daje Isusa koga možemo blagovati. Da je Marija 
na ovom svijetu, ona ne bi mogla govoriti Misu kao _.sve- 
ćenik, Ni anđeli ne mogu govoriti sv. Misu. Misija i uloga 
svećenika jest misija i uloga Krista. Svećenik je kao i 
Krist posrednik između Boga i ljudi, 

Osim svećeničkog reda imamo još i druge niže i više 
redove. Niži su redovi: vratar, čitač, zaklinjač i svjećono- 
ša. Viši su redovi: podđakonat, đakonat, episkopat. 


4. ODGOVORI NA PITANJA: Tko bira svećenike? — Kako 
se vrši izbor svećenika? — Koje su dužnosti svećenika? — Što daje 
sv. red svećenicima? — Kako je svećenik povezan s Kristom po 
sv. redu? — Kakvo je dostojanstvo svećenika? 


5. ZA TVOJ ŽIVOT: Isus je ustanovio svećenički red i radi 
tebe, pa radi toga budi zahvalan Kristu. Poštuj svećenike i moli 
se za njih, a ako osjetiš poziv u svom srcu da i ti postaneš sveće- 
nikom, odazovi se tom pozivu. 


ZADAČA: Opiši koja ti se svečenička služba najviše sviđa. 


20. Sv. Ženidba 


1. Drugi je staleški sakramenat sv. ženidba. Na tom se sakra- 
mentu temelji ženidbeni stalež koji ima za cilj prirodno rađanje 
čovječanstva. Sam Bog je ustanovio ženidbu, a Krist ju je podigao 
na dostojanstvo sakramenta. 


2. Irma di Lena rođena je protestantskoj vjeri. No 
sklopila je brak s mladićem koji je bio praktičan katolik. 
Prije svakog posla ili počinka zajednički bi molili Boga 
i katolički su odgajali djecu. Muž je prednjačio u pobo- 
žnosti, pa je to djelovalo na nju te se obratila na katoličku 
vjeru 1929. g. Nakon obraćenja piše: »Moj mi muž pruža 
dobar primjer. Prije svakog putovanja molimo zajednički, 
a prije svakog putovanja morem dajemo služiti sv. Misu. 
Pa i sada, kad već radi djece ne mogu pratiti svojega mu- 
ža, uvjerena sam da mi on kao vjerni katolik čuva svoju 
ljubav, a to me neprestano potiče na sve veću revnost da 
ostanem svojoj vjeri vjerna sve do časa smrti.« _ 


3. Kad je Gospodin Bog stvorio Evu od Adamova rebra, 
povika Adam: »Ta je napokon kost od kostiju mojih i meso 
od mesa mojega. Ona će se zvati mužica, jer je uzeta od 
muža.« I nadodaje sv. Pismo: »Zato ostavlja muž oca i 
majku i prianja za ženu svoju, i budu jedno tijelo.« (I 
Mojs 2, 28—24) Uz to je Gospodin Bog izdao zapovijed 
Adamu i Evi: »Rađajte se i množite se. Napunite zemlju 
i podvrgnite je sebi.« (I Mojs 1, 28) Iz tih riječi Sv. Pisma 
proizlazi svrha ženidbe koju je odredio premudri Bog. 

Ženidba je jedna vrsta ugovora, i taj ugovor počiva 
na pristajanju muža i žene. No taj se ugovor razlikuje od 
običnih ugovora, Ženidbeni ugovor sklapa se između muža 
i žene na korist čitave ljudske zajednice. Budući da je že- 
nidbeni ugovor na korist ljudske zajednice, on se ne smije 
“ mijenjati kao što se mogu mijenjati drugi ugovori koji se 
sklapaju u korist stranaka koji ga sklapaju. 


Taj je ženidbeni ugovor Krist podigao na dostojan- 
stvo sakramenta. Sv. Pavao nazivlje ženidbu velikim sa- 
kramentom: »Zato će ostaviti čovjek oca svojega i mater 
i prionit će uz ženu svoju i bit će dvoje jedno tijelo. Taj- 
na je ovo velika.« (Efež 5, 31) Po Kristovoj namjeri kod 
kršćanske se ženidbe ne može rastaviti ugovor od sa- 
kramenta. 


Materija je ženidbe pravi pristanak supruga ukoliko 
se jedan drugomu pridaju, a forma je isti pristanak uko- 
liko označuje samo njihovo pristajanje. 

Kod sakramenta že- 
nidbe ima nešto što 
ga razlikuje od osta- 
lih sakramenata. Dok 
druge sakramente di- 
jeli biskup ili sveće- 
nik, sakramenat že- 
nidbe tvore sami za- 
ručnici. Ženidba nije 
sakramenat koji za- 
ručnici samo primaju, 
nego ga oni među- 
sobnom  privolom i 
tvore. Svećenik, koji 
prima privolu zaruč- 
nika, jest službeni 
predstavnik i svjedok 
Crkve. 

Prvotna je svrha ženidbe međusobna ljubav i uzajam- 
na dopuna supruga s jedne strane i potomstvo supruga s 
druge strane. Ta se svrha očituje iz same ustanove ženid- 
be. No osim te glavne svrhe ženidba ima i druge svrhe: 
zajednički obiteljski krov, međusobnu pomoć, zadovoljenje 
pohote itd, g GO aoiuri sd 

Da se na pravilan način postigne svrha ženidbe, ženi- 
dba mora biti jedinstvena. Jedinstvo ženidbe isključuje po- 
ligamiju, tj. zajednički život muškarca sa više žena u isto 
vrijeme, i poliandriju, tj. zajednički život jedne žene sa 
više muškaraca. Jedinstvo je ženidbe bilo povrijeđeno i u 
Starom Zavjetu, ali Krist veli: »Na početku nije bilo tako.« 

Po Božjem nacrtu ženidba je nerazrješiva. Ona traje 
između muža i žene dok jedno od njih ne umre. Ne može 
se ostvariti prava svrha ženidbe, ako se dopusti rastava 
braka. Zbog rastave braka trpi odgajanje djece, a i sami 
supruzi i cijelo društvo. Isus je rekao: »Što je Bog združio, 
neka čovjek ne rastavlja.« (Mt 19, 6) 

U ženidbi supruzi moraju biti vjerni jedan drugomu. 
Povreda vjernosti jest zločinački napadaj na ženidbenu za- 
jednicu. Sv. Pavao opominje: »Ženidbu neka drže svi u 
časti, i ženidbena postelja neka bude neokaljana, jer blud- 
nicima i preljubnicima sudit će Bog.« (Hebr 13, 4) 

Da ženidbeni drugovi mogu uzdržati svetost ženidbe 
i ostvariti njezinu svrhu, sakramenat ženidbe povećaje po- 
svetnu milost i daje posebnu milost da zaručnici mogu is- 
punjavati dužnosti ženidbenog života. 

Budući da je sakramenat ženidbe tako uzvišen, po- 
trebno je da ga kršćanski zaručnici sklapaju svelo. Zaru- 
čnik i zaručnica moraju pristati slobodno na ženidbu, mo- 
raju je sklopiti pred ovlaštenim svećenikom i pred dva 
svjedoka, a uz to ne smiju imati zapreke i smetnje, te da 
nevini dođu pred oltar. 

4, ODGOVORI NA PITANJA: Tko je ustanovio ženidbu? — 
Kakav je ugovor ženidba? — Koja je svrha ženidbe? — Kakav mo- 
ra biti ženidba? — Što daje sakramenat ženidbe zaručnicima? — 
Kako se mora sklopiti ženidba? 

5. ZA TVOJ ŽIVOT: Časti sakramenat sv. ženidbe. Zahvali Bo- 
gu što si kroz takvu ženidbu došao na ovaj svijet. Ako izabereš 
ženidbeni stalež, pripremi se za nj čuvajući sv. čistoću, 

ZADACA: Obradi temu kao domaći rad: Zašto je zotrebno da 
se ljudi žene? 


21. Blagoslovine 


1. Svaka prava majka neprestano misli i nastoji oko dobra 
svoje djece. I Crkva, koja je naša dobra duhovna majka, misli oko 
našeg duhovnog dobra i nastoji da ta dobra postignemo u što većem 
broju. Zato je ona ustanovila blagoslovine. 

2. Jedan pisac govoreći o posvetama i blagoslovinama 
piše: »Kad majka prije spavanja svome djetetu čini na čelu 
maleni znak križa i za njega izgovara molitve, onda to nije 

samo pobožni pokret ruke; majčin blagoslov, rođen u srcu 
duboke vjere, od djeteta primljen pobožnim duhom, donosi 
milost. A kad otac svome sinu, koji odlazi u tuđinu, polaže 
ruku na glavu i preporuča ga Božjoj zaštiti, onda taj očin- 
ski blagoslov zacijelo nije samo neka dobronamjerna želja; 
to je zazivanje Božje milosti na sina. Kad djeca kleče uz 
smrtni ležaj svojih roditelja, očekujući na zadnji njihov 
blagoslov, onda dobro čine: roditeljski blagoslov vrijedniji 
je od zlata i imanja: roditeljski blagoslov podiže djeci do- 
move.« 


Zatim isti pisac veli: »Ali, ako već roditelji mogu bla- 
goslivati djecu, onda Majka Crkva može još više blagosli- 
vati svoju djecu i na njih zazivati Božju milost i zaštitu. I 
ako roditeljski blagoslov ima svoje djelovanje, onda još 
sigurnije djeluje blagoslov Crkve. Ta Krist je na nju pre- 
nio svu vlast kao i nalog da ljudima posreduje milosti i 
dijeli blagoslov.« (Leo Wolpert). 

3. Blagoslovine su 
sveti znakovi kojima 
se označuju i na mol- 
bu Crkve postižu u- 
činci, naročito duhov- 
ni. Njima se ljudi pri- 
premaju da prime 
glavni učinak sakra- 
menata i posvećuju 
se različite prigode 
života. 

Blagoslovine kao i 
sakramenti = pružaju 
mogućnost pravo ras- 

= noloženim vjernicima 
“la im se gotovo sva- 
ka zgoda života po- 
. Svećuje božanskom 
milošću. Božanska 
milost: proističe iz otajstva muke, smrti i uskrsnuća Isusa 
Krista. od koga: svi: sakramenti i blagoslovine ed pe: svoju 
moć. 


Blagoslovine se razlikuju od sakramenata. Shdralnenti 
su u svom bivstvenom obliku ustanovljeni od Krista, a 
blagoslovine je ustanovila Crkva. Sakramenti djeluju svo 

jom nutarnjom snagom, a blagoslovine zagovorom Crkve. 
Sakramenti daju posvetnu i djelatnu milost, a blagoslovine 
samo djelatnu. Sakramenti djeluju na dobro duše, a samo 
iznimno i na dobro tijela kao bolesničko pomazanje, a bla- 
goslovine su spasonosne za dušu i tijelo. Sakramenti su 
potrebni za spasenje, a blagoslovine su korisne. 


Djelitelji kod dijeljenja blagoslovina redovito čine 
znak križa, zazivaju Božju pomoć, škrope blagoslovljenom 
vodom, kade tamjanom, mažu sv. uljem i polažu ruke. 


Blagoslovine dijelimo na zaklinjanja, blagoslove i po- 
svete. 


Zaklinjanja su blagoslovine kojima se osobe ili stvari 
oslobađaju utjecaja nečistog duha — đavla. Ona se vrše 
ili sama za se ili u vezi sa sakramentima, blagoslovima i 
posvetama. Kad Crkva zaklinje pojedine stvari i osobe, ne 
misli da je u njima nečisti duh, nego hoće da ukloni štetni 
utjecaj nečistog duha. 


. Blagoslovi. su blagoslovine kojima Crkva zazivlje Bo- 
žju pomoć na osobe ili mjesta. Među blagoslove osoba ubra- 
jamo blagoslov vjernika: na koncu Mise, kod izlaganja 
presv. oltarskog Sakramenta, iza propovijedi, sprovod, bla- 
goslov grla na sv. Blaža, mladomisnički blagoslov, blago- 
slov zaručnika itd. Među blagoslove stvari i mjesta ubraja- 
mo: blagoslov kruha, mesa, vina, plodova, kuća, polja, bro- 
dova itd. 


Posvete su blagoslovine kojima Crkva neke osobe, 
stvari ili mjesta izlučuje od obične upotrebe i određuje za 
službu Božju. Posvete su osoba: četiri niža reda, posvete 
redovničkih osoba i krunjenje Pape. Posvete su stvari i 
mjesta: raspela, crkvenog ruha i posuđa, zvona, ulja, olta- 
ra, crkava, groblja itd. Posvete su nabožnih predmeta: kru- 
nice, križnog puta, škapulara, medaljice itd. . 


“Da vjernik primi blagodati blagoslovina, mora biti do- 
stojan. Najveća je zapreka primanju milosti teški grijeh i 
uopće svaki grijeh. Stoga, ako se želimo okoristiti blagoslo- 
vinama, moramo ih primati čiste duše i s dobrom nakanom. 


4. ODGOVORI NA PITANJA: Što su blagoslovine? — Po čemu 
se blagoslovine razlikuju od sakramenata? — Što čine djelitelji 
kod blagoslovina? — Kako se dijele blagoslovine? — Kakav mora 
biti vjernik da može primiti blagodati blagoslovina? 

5. ZA TVOJ ŽIVOT: Crkva ulaže veliku brigu oko tvoga pora- 
sta u duhovnom životu. Zato budi zahvalan dobroj majci Crkvi i 
iskorišćuj sva njezina sredstva za svoje dobro. 


ZADAĆA: Opiši blagoslovine koje si ti do sada primio ili kod 
njih prisustvovao. 


22. Božanski časoslov 


1. Bog je naš Gospodar i naš dobri Otac. O njemu smo potpuno 
ovisni. Bez njega ne možemo ništa postići. Zato smo mu dužni po- 
klon i zahvalnost, dužni smo od njega pitati oproštenje za uvrede 
koje mu nanosimo i moliti milosti koje su nam potrebne za posti- 
gnuće cilja. To smo dužni činiti u svojoj nutrini i na vanjski način 
te kao članovi ljudske zajednice. Crkva to čini na poseban način 
molenjem božanskog časoslova. 


2. U benediktinskom redu liturgijska je molitva sma- 
trana kao prva dužnost redovnika. Sv. je Benediktu samo- 
stan škola Gospodnje službe i ničemu se ne smije dati pred- 
nost pred Božjim djelom. Od 73 glave njegova Pravila 17 
ih je posvećenio molenju psalama. Ipak se možda nije ni- 
gdje razvio sjaj bogoslužja kao u samostanu Cluny (Klini) 
u Francuskoj. Ne samo da su različitim ukrasivanjem, 
rasvjetom, otkrivanjem oltara, procesijama i slično htjeli 
da sve bude veličanstveno kao u nebu, nego su i božanski 
časoslov vrlo produljili. Dnevno su imali bar dvije pjevane 
zajedničke Mise, a najveći su dio dana provodili u koru 
moleći časoslov. U molenju časoslova ujedinjivali su se s 
cijelom Crkvom hvaleći Boga. 


3. Molenje je časoslova glas cijelog otajstvenog tijela 
Isusa Krista kojim se hvali Bog. Isus kao glava otajstvenog 
tijela moli u nama i kao veliki svećenik moli za nas, a kao 
Boga Crkva, ga neprestano časti i moli. U časoslovu se uje- 
dinjuje glas Isusov s glasom: Crkve u najveličanstveniju 
hvalu nebeskom Ocu. 

Molenje časoslova ide u prvom redu za tim da se Bog 
slavi. Crkva na zemlji ujedinjuje svoj glas s Crkvom na 
nebu i neprestano po danu i po noći ponavlja: »Svet, svet, 
svet Gospodin Bog svemogući koji bijaše, koji jest i koji će 
doći.« (Otkr 4, 8). : A 

Zatim molenje časoslova donosi Božji blagoslov na ze- 
mlju. To je molitva za one koji nemaju vremena da mole; 
molitva za one koji ne znaju moliti i koji nemaju volje da 
mole; to je molitva za obraćenje onih koji vrijeđaju Boga 
svojim grijesima; to je molitva za mlade i stare, za bogate 

i siromahe, za dobre i zle, za žive i mrtve. Božanski je časo- 
slov izvor velikih blagodati za sve vjernike, jer je javna 
društvena molitva čitave Crkve. 

Božanski se časoslov sastoji od psalama, čitanja, hima- 
na i molitava. 


. Psalmi su pjesme koje su ispjevali starozavjetni pje- 
snici. Puni su ljepote i sadržaja. Od Boga su nadahnuti i u 
njima govori sam Duh Sveti. 


Čitanja su uzeta iz Sv. Pisma, svetih otaca, crkvenih 
učitelja i pisaca. Čitaju se životi svetaca da nam se pokažu 
primjeri kako i mi možemo doći u nebo. ' 


Himni su krasne pjesme u kojima su pobožni pjesnici 
dali oduška svome srcu da proslave Boga i postignu njegov 
blagoslov. Puni su zanosne hvale Svemogućemu i snažne 
pobude za našu pobožnost. 


Molitve su časoslo- 
va kratke, sadržajem 
potpuno ispravne i 
bez sentimentalnosti. 
No u njima se zrcali 
pobožnost Crkve. One 
su također bogat iz- 
vor za jačanje kršćan- 
ske pobožnosti. 

Božanski časoslov 
moraju u prvom redu 
moliti klerici koji su 
primili više redove i 
redovnici koji su po- 
ložili svečane zavjete. 
To su službeni pred- 
stavnici Crkve koji se 
ujedinjuju s Kristom, 
velikim Svećenikom, 
da nebo i zemlja za- 
jedno slavi nebesko- 
ga Oca. 

No Crkva želi da i svjetovnjaci mole božanski časoslov 
bilo zajedno sa svećenicima, bilo međusobno okupljeni, pa- 
če i svaki za se. Radi toga se može časoslov moliti i na na- 
rodnom jeziku. Uredba o sv. bogoslužju veli: »Neka pastiri 
duša nastoje da nedjeljom i o većim blagdanima obave u 

crkvi zajednički Časove, naročito Večerju. Preporučuje se 
i svjetovnjacima da mole božanski časoslov, bilo sa sveće- 
nicima bilo međusobno okupljeni, pače i svaki za se.« 

Molenje je časoslova moćno sredstvo za posvećenje či- 
tavog dana Bogu. Uredba o sv. bogoslužju govori: »Od sta- 
re je kršćanske predaje božanski časoslov tako uređen da 
se slavljenjem Boga posveti čitav tok dana i noći.« 


4, ODGOVORI NA PITANJA: Čija je molitva molenje časoslo- 
va? — Za čim ide molenje časoslova? — Komu donosi blagoslov 
molenje časoslova? — Od čega se sastoji časoslov? — Tko je dužan 
moliti časoslov? — Komu se preporučuje moliti časoslov? 

5. ZA TVOJ ŽIVOT: Kad vidiš svećenika, redovnika ili redov- 
nicu da drže knjigu časoslova i da mole, sjeti se da oni mole ujedi- 
njeni s Kristom i u tvoje ime i za te. Pobudi u sebi želju da se s 
njima sjediniš, da se tvoja volja ujedini s voljom Krista i Crkve. 
Ako se u tvojoj župi moli po koji dio časoslova, budi među prvima. 

ZADAČA: Napiši domaći rad o temi: Cagoslov — molitva Crkve, 


23. Sveta glazba 


1. U posljednje vrijeme, kako se mnogo govori i piše o značenju 
i ljepoti sv. liturgije i o sudjelovanju vjernika kod liturgijskih čina, 
tako se mnogo govori i piše o sv. glazbi koja je sastavni dio litur- 
gije. Sv. Oci izdali su u tom pogledu vrlo korisnih uputa, a o tome 
govori i Uredba o sv. bogoslužju koju je izdao II Vatikanski sabor. 
2. Na Novu Godinu 1961. Papa Ivan XXIII održao je 
sv. Misu u bazilici sv. Petra u Rimu za dječake pjevače koji 
su se sakupili na VII međunarodni kongres. Tada je bilo 
'sakupljeno 4.000 ma- 
.lih pjevača iz 40 raz- 
* ličitih zemalja. Tom 
je prigodom Papa o- 
držao govor u kome 
je između ostaloga 
rekao: »Zasebne .po- 
božnosti moramo po- 
štivati, jer imaju svo- 
ju vrijednost, ali ipak 
kršćanin ne smije ni- 
šta više cijeniti nego 
žrtvu sv. Mise. O ka- 
ko bismo nastojali 
oko priprave za tu sv. službu i najljepše je vršili... Kod 
Mise aktivno sudjelujte s odgovorima i pjevanjem, premda 
je potrebno dati mjesta i za posebne i tihe molitve.« 

3. Sveta glazba kao potrebiti dio svečane liturgije su- 
djeluje u svrsi liturgije, a ta je slava Božja i posvećenje 
vjernika. Ona pridonosi svoj udio oko povećanja ljepote i 
sjaja svetih obreda. Njezina je posebna zadaća da priklad- 
nim napjevima zaodjene liturgijske riječi. Po tome ona 
daje veću snagu liturgijskim riječima što pobuđuje vjer- 
nike na pobožnost i da bolje prime plodove svetih tajna. 

Uredba o sv. bogoslužju veli: »Glazbena je baština 
opće Crkve blago neprocjenjive vrijednosti, jer se ističe 
između ostalih umjetnosti posebno time što sveto pjevanje, 
združeno s riječima, tvori potrebit i sastavni dio svečane 
liturgije.« 

Radi svoje velike uloge sv. glazba mora biti sveta, pri- 
kladnog umjetničkog oblika i općenita. Mora biti sveta, tj. 
treba od nje udalečiti sve što je profano po sebi i po načinu. 
Mora biti prava umjetnost, jer inače ne bi povoljno djelo- 
vala na duh slušača. Napokon mora biti općenita, ij. ne 
smije biti izražaj samo jednog naroda, Doduše dopušteno je 
svakom narodu da u crkvenim sastavcima primjenjuje na- 
ročite značajke svog glazbenog shvaćanja, ali to mora biti 
podređeno općim vlastitostima sv. glazbe. 

Crkva smatra gregorijansko pjevanje svojim vlastitim 
pjevanjem. To pjevanje sadrži sve odlike svete glazbe. 
Zato je Crkva to pjevanje kroz duga stoljeća čuvala i sma- 
trala kao najviši uzor svete glazbe. 

Osobitosti sv. glazbe posjeduje i klasična polifonija ko- 
ja je postigla svoj vrhunac u Palestrini. Klasična se polifo- 
nija dobro prilagođuje gregorijanskom pjevanju, pa je zato 
dostojna da bude uz gregorijansko pjevanje u najvećim li- 
turijskim svečanostima. 

Crkva dozvoljava u liturgiji i najnoviju vrstu glazbe. 
I takva glazba pruža djela uzvišenosti, mudrosti i ozbiljno- 
sti. Ipak treba pripaziti da moderna glazba ne bi imala u 
sebi i po obliku nešto profano i teatralno. 

Da crkveno pjevanje postigne svoj udio u liturgiji, po- 
trebno je da se izvježbaju pjevači. Crkveni pjevači, pa bili 
i svjetovnjaci, zamjenjuju kor klerika. Solo pjevanje, ne 
smije preuzeti mah, ali nije isključeno iz liturgije. Pjeva- 
či moraju biti poznati pobožnošću, čistoćom života i čed- 
nošću kako to traži sveta služba koju vrše. ' 

Crkvena je glazba više vokalna nego instrumentalna. 
Ipak je dozvoljeno pjevanje pratiti orguljama. Orgulje tre- 
ba uvelike cijeniti kao tradicionalno glazbalo Crkve čiji 

zvuk može crkvenim obredima dodati divan sjaj te srca 
vjernika uzdići k Bogu i nebeskim stvarima. Mogu se u 
bogoslužje pripustiti i druga glazbala ukoliko su prilago- 
dena ili se mogu prilagoditi liturgiji i da odgovaraju do- 
stojanstvu hrama. , rem n daš m 
Potrebno je brižno njegovati i pučko pjevanje, tj. pje- 
vanje na pučkom jeziku, da glasovi vjernika mogu odzva- 
njati u pobožnim i svetim vježbama, pa i u samim liturgij- 
skim činima. Sve mora biti u skladu s crkvenim odredbama. 


ž ži : ba? — 

4. ODGOVORI NA PITANJA: Čemu služi sveta glaz : 
Kakva mora biti sveta glazba? — Što je gregorijansko pjevanje? 
— Što Crkva misli o klasičnoj polifoniji i o pučkom pjevanju? ia 
Koja je uloga pjevanja u liturgiji? — Što Crkva misli o orguljama? 


+ i j ai žnu ulogu 
5. ZA TVOJ ŽIVOT: Budući da je sv. glazba imala važnu 1 
kod obraćenja barbarskih naroda, pa i samog sv. Augustina, budući 
da ono čini potrebit i sastavni dio svečane liturgije, cijeni tu umjet- 
nost. Ako možeš biti crkveni pjevač, budi rado. I crkvenom glaz- 
bom jačaj u sebi božanski život. 


ZADAĆA: Prepiši najdražu crkvenu pjesmu i dobro je nauči. 

LITURGIJSKA GODINA 


24. Pojam i značenje liturgijske godine 


1. Redovito svaki čovjek u svom privatnom životu slavi razli- 
čite godišnjice: godišnjicu rođenja, krštenja, vjenčanja..., a u jav- 
nom životu godišnjicu rođenja ili smrti kojega glasovitog čovjeka 
ili godišnjicu osnutka državne samostalnosti itd, S tim proslavama 
želimo iskazati veselje ili zahvalnost, I mi kršćani slavimo godišnji- 
cu našega duhovnog spasenja, tj. kršćanske blagdane kad se sjeća- 
mo blagodati koje nam je Krist zaslužio i udijelio. No to nije puko 
sjećanje na prošle događaje, nego pravo obnavljanje tih događaja 
koji nam donose milosti spasenja. 


2. Godine 1950. sakupilo se u francuskom gradu Bor- 
deaux (Bordo) 1.500 katoličkih profesora da obave svoju 
uskrsnu dužnost. Za čitavo vrijeme Svete Sedmice oni za- 
jednički prate veličanstvene obrede, a na Uskrs zajednički 
stupiše k stolu Gospodnjemu, na sv. Pričest. Tim svojim 
sudjelovanjem kod liturgijskih čina oni su jasno pokazali 
kako žele proživljavati djelo otkupljenja i okoristiti se nje- 
govim plodovima. 


. 3. Isus je došao na ovaj svijet da proslavi Oca i otkupi 
ljude. Kroz vrijeme od 33 godine izvršio je mnoga djela 
našega spasenja. Njegovo utjelovljenje, rođenje, tajni i 
javni život, osobito muka i smrt na križu, uskrsnuće i uza- 
šašće na nebo te poslanje Duha Svetoga na Crkvu — sve 
su to djela našega spasenja po kojima je ljudima pribav- 
ljen.vječni život: šbovj .cifsza: sk 

No Krist nije došao samo za ljude svoga vremena, ne- 
go za sve ljude svih pokoljenja. On je htio da svi ljudi pri- 
me božanski život koji nam je on darovao. Radi otga je 
osnovao sv. Crkvu da nastavi njegovo djelo spasenja. Crkva 
ne treba ništa nadodati njegovu djelu, nego samo ima du- 
žnost da obnavlja Kristovo djelo spasenja kako bi vjernici 
mogli doći s Kristom u doticaj i napuniti se njegovim mi- 
lostima. 


Crkva može obnavljati Kristova djela spasenja, jer 
Crkva s Kristom čini jedno otajstveno tijelo, Krist je Glava 
Crkve, a Crkva je tijelo Kristovo. Što čini Crkva, to čini i 
Krist. A Krist je Bog pa može svoja djela obnavljati za naše 
spasenje. 


Prema tome liturgijsku godinu možemo označiti kao 
skup blagdana kojima Crkva obnavlja najznatnije doga- 
đaje iz djela našega spasenja kroz godinu dana. Tako tije- 
kom godine Crkva razvija čitavo Kristovo otajstvo, od utje- 
lovljenja i rođenja do uzačašća, do duhovskog dana i do 
očekivanja blaženog ufanja i Gospodnjeg dolaska. 

Vjernici slave_i 
proživljuju otajstva 
spasenja kroz litur- 
gijsku godinu da oja- 
čaju u sebi Kristov 
život i da postignu 
konačni cilj. Krist je 
došao da nam dade 
obilje svoga života. 
Mi smo taj život pri- 
mili na krštenju. No 
to je život u zametku 
koji se mora razvijati 
i jačati, a razvija se 
i jača u otajstvenom 
sudjelovanju sa živo- 
tom Crkve, po sv. 
f Misi i sakramentima. 

Liturgijska godina nije nastala u jedan mah. Ona se 
razvijala prema potrebama vjernika. Najprije je nastao 
blagdan Uskrsa i Duhova, a zatim blagdan Božića. Pače 
ona se i dnaas još razvija. Uredba o sv. bogoslužju veli: 

»Liturgijska godina neka se tako preuredi, bilo zadržava- 
njem bilo ponovnim uvođenjem tradicionalnih običaja i 
vježbi svetih vremena prema današnjim prilikama.«: 

Liturgijska godina počinje prvom nedjeljom Adventa 
ili Dočašća, a završava posljednjom nedjeljom iza Duhova. 
Dijelimo je na dva otsjeka: božićno i ukrsno doba. Svako 
doba ima svoju pripravu, doživljavanje ili svetkovanje 
blagdana i proživljavanje ili zahvalu. 

Prema apostolskoj predaji svetkujemo uskrsno otaj- 
stvo svakog osmog dana koji se s pravom nazivlje Gospod- 
njim danom ili nedjeljom. Na taj su se dan vjernici dužni 
sastati da sudjeluju kod sv. Mise i slušaju riječ Božju. Ne- 
djelja je prvotan blagdan, temelj i jezgra čitave liturgijske 
godine. Uredba o sv, bogoslužju veli: »Nedjelja je prvobi- 
tan blagdan koji se ima predlagati i preporučivati pobožno- 
sti vjernika da bi bio i dan radosti i dan počinka od posla.« 

Blagdane kroz godinu dijelimo na različite načine: 
Jedni su zapovjedni, kad ne smijemo raditi težačke poslove 
i moramo sudjelovati kod sv. Mise, a drugi su nezapovjed- 
ni koji se svetkuju samo u Crkvi. Jedni su nepomični, 
koji se svetkuju svake godine na isti datum, a drugi su 
pomični. Jedni se svetkuju samo jedan dan, a drugi kroz 
osam dana. Neki blagdani imaju vigiliju ili bdijenje. 

4. ODGOVORI NA PITANJA: Kako nas je Krist otkupio? — 
Koga je Krist otkupio? — Kako Crkva obnavlja djela spasenja? 
— Čemu nam služi proživljavanje liturgijske godine? — Koji je 
prvobitni blagdan liturgijske godine? — Kako dijelimo blagdane? 

5. ZA TVOJ ŽIVOT: Crkva ti je dala liturgijsku godinu da pro- 
življuješ otajstva spasenja, da usavršuješ u sebi božanski život i 
da postigneš konačni cilj. Živi s Crkvom pa ćeš živjeti s Kristom i 
postignuti Kristova obećanja. riki Ka 

ZADAČA: Nacrtaj liturgijsku godinu i označi glavne blagdane. 


25. Božićno doba 


1. Božić je najradosniji blagdan liturgijske godine. Na taj blag- 
dan svetkujemo Isusovo rođenje od BI. Djevice, sjećamo se Isusova 
vječnog rođenja od Oca te želimo da Isus dođe među nas u sv. Misi 
i u nas po sv. Pričesti. 

2. Sv. Farnjo Asiški gojio je duboku pobožnost prema 
malenom Isusu. Zato je Božić nazivao svetkovinom nad 
svetkovinama. Tri godine prije smrti dobio je od Pape do- 
zvolu da može u šumi blizu Greccio (Grećo) u Italiji na- 
praviti jasle. Na.božićnu noć sakupila se braća iz samosta- 

na i mnogi vjernici iz okolnih sela. Svi su držali zapaljene 
svijeće i pjevali božićne pjesme. Franjo je stajao prvi do 
štalice. Više je sličio na anđela nego na čovjeka. Kad je 
otpjevao evanđelje, održao je propovijed o rođenju male- 
nog Isusa i o slavi Betlehema. Nakon sv. Mise puni veselja 
i svetog raspoloženja svi se vratiše svojim kućama. Od tog 
je vremena uveden običaj po čitavom katoličkom svijetu 
da se u crkvama za Božić prave jaslice. 


3. Božićno je doba sveto vrijeme kad se sjećamo lju- 
bavi Boga Oca koji je poslao na ovaj svijet svoga jedino- 
rođenoga. Sina. To vrijeme dijelimo na pripravu, dva glav- 
na blagdana: Božić i Bogojavljenje i zahvalu, Počinje pr- 
vom nedjeljom došašća, a završava subotom ispred sedam- 
desetnice. 

Pripravu za Božić zovemo advenat ili došašće. Ima če- 
tiri nedjelje. To vrijeme nije samo uspomena na duga sto- 
ljeća u kojima su ljudi očekivali Spasitelja, nego je to i 
vrijeme priprave za dolazak Gospodnji u sv. pričesti i na 
koncu svijeta. 


Dan prije Božića zovemo Badnji dan ili Badnjak. Taj. 


je dan posvećen uspomeni naših praroditelja Adama i Eve. 
Tada se kiti božićno drvce koje označuje drvo križa s ko- 
jega nas je Krist otkupio. Drvce kitimo svijećama, koje su 
znak Svjetla Krista, i nakitima, koji označuju milosti što 
nam ih je Krist darovao. Još je ljepši običaj praviti jaslice. 

U božićno su vri- 
jeme dva glavna blag 
dana: Božić i Bogo- 
javljenje. Božić je 
blagdan Isusova ro- 
đenja, a uvijek se 
slavi na 25. prosinca. 
Taj je blagdan nastao 
u četvrtom stoljeću u 
Rimu. Svaki sveće- 
nik na Božić govori 
tri sv. Mise na spo- 
men trostrukog rođenja Isusova: 1, u Očevu krilu; 2. od 
Djevice Marije i 3. u našim srcima. 

Drugi je veliki blagdan Bogojavljenje. To je jedna od 
najstarijih kršćanskih svetkovina, a nastala je na Istoku. 
Tako je Istok dao Zapadu Bogojavljenje, a Zapad Istoku 
Božić. Zove se Bogojavljenje, jer na taj dan slavimo kako 

se Isus objavio kao Bog: poganskim mudracima koji su 
došli da mu se poklone; Židovima kod krštenja kad ga je 
Otac nazvao svojim ljubljenim Sinom; apostolima na piru 
u Kani kad je pretvorio vodu u vino. S Bogojavljenjem je 
združen blagoslov vode i kuća. 


Uz ova dva blagdana sjećamo se i drugih Gospodnjih 
blagdana. Osmi je dan po Božiću posvećen Isusovu obreza- 
nju. Na taj je dan Krist obrezan i dobio ime Isus, Ujedno 
tim danom započinje građanska godina, Kršćanin mora 
i građansku godinu započeti s Isusovim imenom. 


U nedjelju između Obrezanja i Bogojavljenja, a ako 
nema nedjelje, na 2. siječnja, slavi se blagdan Isusova ime- 
na. Taj je blagdan nastao u XVI stoljeću. Kršćani se poz- 
dravljaju tim sv. imenom: Hvaljen Isus! 


U osmini Bogojavljenja slavi se blagdan Sv. obitelji: 
Isusa, Marije i Josipa. Ovaj je blagdan nastao u novije vri- 
jeme, a Crkva želi da njim pokaže vjernicima primjer obi- 
teljskog života. : 

Četrdeseti dan iza Božića imamo blagdan Isusova pri- 
kaznja u hramu i Marijino očišćenje. Naš narod zove taj 
blagdan Svijećnica, jer je starac Šimun nazvao Isusa Svjet- 
lom svijeta. Običaj je da se na taj dan blagosivlju svijeće, 
a svijeća je slika Krista. Kristovo svjetlo ima biti zapalje- 
no u našim srcima da nam neprestano svijetli, 


Zahvalu u božićno vrijeme čine nedjelje iza Bogojav- 
ljenja kojih može biti najviše šest" U njima se prikazuje 
Krist kao čudotvorac i Bog. Crkva nas kroz to vrijeme po- 
tiče, da proživljavamo otajstvo rođenja Isusova u našim 
dušama. 


4. ODGOVORI NA PITANJA: Čega se sjećamo u božićno doba? 
— Koja je priprava za Božić i zašto služi? — Koji su glavni blag- 
dani božićnog doba? — Koji su sporedni blagdani božićnog doba? 
— Što sačinjava zahvalu u božićno doba? 


. 5. ZA TVOJ ŽIVOT: Božić je blagdan duhovne radosti. Zato 
ne gledaj na taj dan što ćeš jesti i piti, nego kako ćeš u svom srcu 
usavršiti božanski život koji ti je Krist poklonio. Bog ti je pokazao 
izvanrednu ljubav kad ti je dao Isusa. Uzvrati svojom ljubavlju na 
tu Božju ljubav. 


ZADACA: Nacrtaj jaslice. 

26. Uskrsno doba 


i. Uskrsno je doba drugo sveto vrijeme liturgijske godine. U 
božićno smo doba promatrali kako je Isus došao na ovaj svijet da 
proslavi Oca i otkupi ljude. Čitav je svoj život proveo rađi te svrhe. 
ali je na poseban način izvršio svoju zadaću svojom mukom, smrću, 
uskrsnućem, uzašašćem i poslanjem Duha Svetoga na svoju Crkvu. 
Tih se otajstava sjećamo u uskrsno doba. 

2. Najveći njemački pjesnik Volfgang Goethe (Gete) 
bio je protestantske vjere, ali je živio više kao poganin 
nego kao kršćanin. Uza sve to nije se mogao oteti ljepoti 
uskrsnog slavlja. Kad bi o Uskrsu bio u rodnom gradu 
Frankfurtu na Majni, uvijek bi ga neodoljiva sila vukla u 
katoličku crkvu. Tu bi uživao u pjevanju uskrsnih pjesa- 
ma i opajao se uskrsnim slavljem. Jednom je posvjedočio: 
»Ništa na svijetu nije tako trajno kao uskrsnuli Isus.« 


3. Uskrsno doba dijelimo na pripravu, glavne blagda- 
ne i zahvalu. 

Priprava za Uskrs počinje predkorizmom, koja se sa- 
stoji od tri nedjelje: sedamdesetnice, šezdesetnice i pede- 
setnice, To vrijeme nije određeno za posebnu pokoru, ali 
Kpadasaga vjernike da je vrijeme pokore blizu. 

Korizma počinje srijedom 
pepelnicom. Na taj dan svećenik 
prije Mise blagosliva pepeo i 
njim posiplje glave vjernika go- 
voreći: »Spomeni se, čovječe, da 
si prah i da ćeš se u prah obra- 
titi.« Pepeo je znak pokore i 
smrti, a pravi se od grančica 
blagoslovljenih na Cvjetnu ne- 
djelju. 

Korizma traje do Uskrsa. 
Ona ima cilj da nas gane na po- 
koru za grijehe pa da za Uskrs 
i mi uskrsnemo na novi život. 

Ujedno je to doba vrijeme za 
pokoru svih grešnika. Zato se u 
korizmi održava četrdesetdnevni 
post, mole se pokorničke molitve, pjevaju pokorničke pje- 
sme, obavlja se pobožnost križnog puta, održavaju se češće 
i duže propovijedi, a izbjegavaju se bučne zabave, svečana 
pirovanja i slično. Uredba o sv. bogoslužju opominje; »U 
liturgiji i u liturgijskoj katehezi treba na još jače svjetlo 

iznijeti dvostruki značaj korizmenog vremena. To doba 
sprema vjernike, koji gorljivije slušaju Božju riječ i odaju 
se molitvi, na svetkovanje uskrsnog otajstva osobito uspo- 
menom ili pripravom na krštenje i pokorom.« 

Sedmicu pred Uskrs nazivljemo Svetom sedmicom, jer 
se tih dana obnavljaju najznamenitiji događaji našega spa- 
senja: muka i smrt našega Otkupitelja. To je vrijeme bo- 
gato obredima koji vjernika sjećaju na Isusovu ljubav i 
potiču ga na pobožnost. 

Prvi veliki blagdan uskrsnog vremena jest Uskrs koji 
je ujedno najglavniji i najstariji blagdan liturgijske godine. 
Uskrs je pomična svetkovina, a svetkuje se u prvu nedje- 
lju iza proljetnog ekvinokcija, tj. kad su dan i noć jednaki, 
i punog mjeseca, a to može biti između 25. ožujka i 25. 
travnja. i 

Uskrs je spomen na slavno Isusovo uskrsnuće od mr- 
tvih. No to je i blagdan uskrsnuća otajstvenog tijela Kri- 
stova, sv. Crkve i svih njezinih udova. U to vrijeme Crkva 
obnavlja samu sebe, a vjernici na osobit način primjenjuju 
na se plodove Kristova otkupljenja. 

Budući da je Uskrs blagdan slavlja i pobjede nad gri- 
jehom, Crkva nam nalaže da se o Uskrsu pričestimo, a ako 
smo u grijehu, da se ispovijedimo. Na Uskrs je također bla- 
goslov jela, osobito onih jela koji imaju neku slikovitu ve- 
zu s uskrsnućem, kao jagnje, jaje... 

Drugi veliki blagdan uskrsnog vremena jesu Duhovi. 
Duhovi su blagdan na uspomenu silaska Duha Svetoga na 
apostole, što se zbilo pedeseti dan nakon uskrsnuća, i s 
pravom se smatraju nadopunom Uskrsu. Uskrsnuli Isus 
prosvijetlio je i ojačao apostole na dan Duhova da mu budu 
svjedoci po svoj zemlji. Duhovski dan ima proizvesti slične 
učinke i kod nas. Na krštenju smo primili klicu božanskog 
života. Ta se klica u nama mora usavršiti snagom Duha 
Pas, 

Između Uskrsa i Duhova, četrdeseti dan po Uskrsu, 
svetkujemo Kristovo Uzašašće na nebo ili Spasovo. Isus je 
iza uskrsnuća boravio na zemlji četrdest dana i poučio apo- 
stole kako će nastaviti njegovo djelo. Iza toga je uzašao na 
nebo gdje se:neprestano moli za nas kod Oca. 

. Vrijeme iza Duhova do početka nove liturgijske godi- 
ne služi nam da zahvaljujemo Isusu i Duhu Svetom na 
uskrsnim darovima. Kroz to vrijeme svetkujemo i niz lije- 

pih blagdana: Presveto Trojstvo, Tijelovo, Presv. Srce Isu- 
sovo, blagdan Krista Kralja. Svi ti blagdani na: poseban 
način očituju nam ljubav našega Boga. 

Nedjelje iza Duhova, kojih može biti od 24 do 28, zovu 
se nedjelje po Duhovima. One nemaju bliže veze s Duhovi- 
ma i čine poseban krug liturgijske godine. 

4. ODGOVORI NA PITANJA: Kako se zove priprava za Uskrs? 
— Koji je smisao korizme? — Što je Sveta Sedmica? — Kad se 
svetkuje Uskrs? — Što znače Duhovi i kad se slave? — Kad se slavi 


Uzašašće? — Koji su blagdani iza Duhova? — Koliko je nedjelja 
iza Duhova? 

5. ZA TVOJ ŽIVOT: Budi zahvalan Kristu koji je za te trpio, 
umro i uskrsnuo, koji ti je dao Duha Svetoga da te tješi i jača. 
Otvori svoje srce djelovanju Krista i Duha velis pa ćeš | se obo- 
gatiti plodovima Kristova uskrsnuća. 

ZADAĆA: Nacrtaj uskrsnu svijeću i napiši ispod nje što ozna- 
čuje. 


27, Svetački blagdani kroz liturgijsku godinu 


1. Liturgijska je godina posvećena obnavljanju najvažnijih do- 


gađaja iz Kristova života. Isus je središte svih svetih vremena li- 
turgijske godine. No uz Isusa Crkva se sjeća i onih koji su se s 
njim za ovozemnog života najtješnje sjedinili, a štujemo ih kao 
svece. U prvom redu dolazi Bl. Dj. Marija, zatim anđeli, apostoli, 
mučenici, priznavaoci, svete žene i djevice. Njima su posvećeni po- 
jedini dani liturgijske godine, 

2. Uredba o sv. bogoslužju, koju je izdao II Vatikanski 
sabor, veli: »U tom svetkovanju godišnjeg kruga Kristovih 
otajstava sveta Crkva posebnom ljubavi štuje blaženu Bo- 

gorodicu Mariju koja je neraz- 
rješivim vezom združena sa spa- 
ositeljskim djelom svojega Sina. 
. U njoj Crkva gleda i uzvisuje 
prvenstveni plod otkupljenja, te 
kao u prečistoj slici s veseljem 
promatra ono što čitava želi i 
nada se biti. Povrh toga je u tok 
godine Crkva unijela spomen 
mučenika i drugih svetaca koje 
.. je mnogovrsna.Božja milost pri- 
«vela k savršenstvu, pa : su već 
* postigli vječno spasenje, u nebu 
*.pjevaju savršenu hvalu Bogu i 
zagovaraju nas. O - blagdanima 
sveta. Crkva naviješta uskrsno 

otajstvo u svecima koji su s Kristom trpjeli i s njime pro- 
slavljeni, a vjernicima predlaže njihove primjere koji po 
Kristu sve privlače k Ocu, i njihovim zaslugama postizava 
Božja dobročinstva.« 

3. Dakle uz Isusa Crkva najviše želi da se štuje njegova 
preblažena majka Marija. To je posve opravdano, jer je 
Marija Majka Božja, jer svojom milošću nadvisuje sve an- 
đele i svece i jer je moćna zagovornica kod Boga. 

Kroz liturgijsku se godinu redaju mnogi Marijini blag- 
dani: 8. prosinca slavi se Bezgrešno Začeće, jer je Marija 
bez grijeha začeta; 2. veljače Svijećnica na spomen Mariji- 
na očišćenja; .25. ožujka Blagovijest, jer je na taj dan anđeo 
navijestio Mariji blagu vijest da će postati Majkom Bo- 
žjom; 15. kolovoza Velika Gospa, ili Marijino uznesenje na 
nebo s dušom i tijelom; 8. rujna Mala Gospa ili Marijino 
rođenje; 12. rujna Ime Marijino; 7. listopada blagdan Go- 
spine krunice. Uz ove ima i drugih Marijinih blagdana. 

Poslije Bogorodice slavimo Anđele, tj. čiste duhove 
koji su se više puta javljali ljudima i objavljivali im volju 
Božju. Radi velikih dobročinstava Crkva je odredila da se 
2. listopada svetkuje blagdan anđela čuvara. U sv. Pismu 
spominju se tri anđela, pa ih Crkva posebno časti, i to: Ga- 
brijela (24. ožujka), Mihaela (29. rujna) i Rafaela (24. li- 
stopada). 


Svecima nazivljemo ljude koji su provodili Bogu ugo- 
dan život, odlikovali se herojskim krepostima, a Bog je 
njihovu svetost potvrdio čudesima te se sada nalaze na 
nebu. Dijelimo ih na apostole, mučenike, priznavaoce, cr- 
kvene učitelje. 


Apostolima nazivljemo učenike koje je Krist izabrao 
da mu budu svjedoci riječi i djela. Crkva slavi sve sv. apo- 
stole, a posebno sv. Petra i Pavla 29. lipnja koji je soje 
vjedni blagdan. 


Mučenićima zovemo one koji su svoj život žrtvovali 
za Isusovu vjeru. U Crkvi je bio velik broj mučenika kroz 
svu povijest, osobito kroz | prva tri stoljeća. 


* Priznavaoci su oni sveci koji su se odlikovali osobitim 
re postici i savršenim kršćanskim životom, a Crkva ih je 
progsasila svecima. Od svih priznavalaca Crkva posebno 
štuje sv. Josipa, 19. ožujka, jer je on djevičanski zaručnik 
BI. Djevice, hranitelj Isusov i poglavar sv. Obitelji. 

Crkvenim naučiteljima nazivljemo one koji su se odli- 
kovali pravom vjerom i svetošću života te su svojom na- 
ukom mnogo učinili za procvat Crkve. Između ostalih spo- 
menimo našeg sv. Jeronima, te sv. Augustina i dr. 


Prvog studenog svetkujemo blagdan Svih Svetih. Na 
taj se dan sjećamo milijuna muževa i žena, djevaca i dje- 
vica koji su se na različite načine žrtvovali za ljubav Boga 
i bližnjega te postigli vječnu nagradu. Njihov je život na- 
ma putokaz u nebu, a njihov zagovor pomaže nam da ne 
klonemo u borbi života. 


Sutradan po blagdanu Svih Svetih sjećamo se svetih 
duša u čistilištu, a zovemo taj dan Dušni dan. Duše u či- 
stilištu očekuju našu pomoć, jer same sebi ne mogu po- 
moći. Na taj dan svećenici govore tri sv. Mise, a vjernici 
mogu dobiti mnoga potpuna oproštenja za vjerne duše. Mo- 
ramo im pomoći, jer s njima činimo zajednicu svetih i jer 
one pomažu nama. 


4. ODGOVORI NA PITANJA: Zašto štujemo Djevicu Mariju 
i svece? — Nabroji blagdane Djevice Marije! — Kako dijelimo sve- 
ce? — Kad se slavi blagdan Svih svetih? — Što je dušni dan i kad 
se slavi? 


5. ZA TVOJ ŽIVOT: Budući da je opravdano štovati svece, jer 
su Božji ugodnici i naši zagovornici, nasljeduj njihov život i njima 
se moli. Posebno časti Djevicu Mariju koja je porodila Isusa i koja 
je naša duhovna Majka. 


ZADAČA: Opiši zašto moraš svetkovati blagdan anđela čuvara. 


28. Kvatreni postovi 


1. Dok ste bili još mlađi, sigurno ste čuli za riječ kvatre. No 
sigurno je i to da niste znali od čega dolazi i što znači ta riječ. Da- 
nas ću vam o tome govoriti. 

2. Prorok Joel gleda u duhu navalu skakavaca ili ne- 
prijatelja na grad, pa po Božjemu nadahnuću pozivlje na- 
rod na obraćenje: »Trubite u trubu na Sionu! Naredite 
sveti post! Sazovite starce! Saberite djecu i nejačad! Zaru- 
čnik neka izađe iz svoje sobe, zaručnica iz svoje odaje! Iz- 
među trijema i žrtvenika neka plaču svećenici, sluge Go- 
spodnje, i neka mole: Smiluj se, Gospodine, narodu.svoje- 
mu! Ne daj baštine svoje pod sramotu da joj se rugaju 
neznabošci! Zašto da se kaže među narodima: Gdje je Bog 
njihov!« Iza toga veli prorok Joel da je Bog revnovao za 
svoju zemlju i da se je smilovao svome narodu te odgovo- 

rio: »Evo, ja vam šaljem žita, vina i ulja da se s tim nasi- 
tite! Više vas ne dajem pod sramotu među neznabošcima.« 
(Joel 2, 15—19). 


3. Kvatri dolaze od latinske riječi kvatuor tempora, a 
znače četiri vremena. To su posni dani u četiri godišnja 
doba, i to: proljetni iza prve korizmene nedjelje, ljetni iza 
blagdana Duhova, jesenski iza blagdana uzvišenja sv. Kri- 
ža (14. IX) i zimski iza blagdana sv. Lucije (13. XII). 


Kvatri su vrlo star običaj Katoličke Crkve. Još nije 
bilo adventa ni toliko drugih blagdana, a vjernici su obdr- 
žavali kvatre. Sv. Leon Veliki, koji je umro 461. g. održao 
je čitav niz propovijedi na kvatrene dane. 

U poganskom je Rimu bio običaj da se svetkuju praz- 
nici sjetve, žetve i berbe. Tim su pogani htjeli pokazati da 
uspjeh poljskih poslova zavisi o Božjem blagoslovu, Tako 
je i Crkva mogla preuzeti taj poganski običaj, samo da ga 
zaodjene u kršćansko ruho. Papa Kalist uveo je subotnji 
post upravo radi kršćanskog svetkovanja praznika sjetve, 
žetve i berbe. Kasnije su se tim praznicima pribrojili i pro- 
ljetni kvatri. 

Papa je Gelazije (umro 496) odredio da se sveti redovi 
dijele u kvatrene subote. Tako se i danas čini, ako je mo- 
guće. U staro se doba posebno ističe kvatrena subota u pro- 
sincu za dijeljenje sv. reda. 


Kvatri su dobili malo po malo oznaku vremena u ko- 
me se svetkuje. Kvatri u prosincu stoje pod dojmom adven- 
ta, proljetni su kvatri u korizmi, pa su zadahnuti korizme- 
nim duhom, ljetni su kvatri u sedmici iza Duhova pa nepre-- 
stano spominju dolazak Duha Svetoga, a jesenji su kvatri 
zahvala za sve zemaljske plodove kroz godinu. 


Održavanje kvatrenih dana bilo je najprije u Rimu, a 
kasnije se raširilo na cijelu Crkvu. U XIII stoljeću čitava 
Crkva drži kvatre. 


Kvatrene postove u srijedu, petak i subotu držimo ra- 
di četiri glavna razloga: 


1. To su dani zahvale za žetvu, U početku su bile samo 
tri glavne kvatrene sedmice, i to nakon triju glavnih že- 
tava: ljeti za žetvu žita, jeseni za berbu grožđa, zimi za 
berbu maslina. Nakon tih pobiranja plodova, vjernici bi 
donosili desetinu od svega k sv. Misi, a upotrebljavalo se 
za uzdržavanje crkve, svećenika i siromaha. 

2. Kvatri su dani duhovne 
obnove. U potrazi za vremeni- 
tim dobrima čovjek lako zabo- 
ravi na vječna dobra. Zato Cr- 
kva u kvatrenim danima želi da 
podignemo svoj pogled prema 
Bogu, da se sjetimo spasenja 
svoje duše. Upravo zato u te 
dane naređuje nemrs, post i mi- 
lostinju. 

3. Kvatrene subote su dani 
za ređenje svećenika. Svećenici 
su namjesnici i sluge Isusa Kri- 
sta. Oni nastavljaju Kristovu službu oko spašavanja duša. 
Koliko je više dobrih svećenika u Gospodnjem vinogradu, 
toliko će se više raširiti Kristovo kraljevstvo. Zato Crkva 
želi da se vjernici u te dane na osobit način mole i poste za 
svećenički podmladak. 


4. Kvatri su povezani sa svetim vremenima liturgijske 


godine. Oni nas lijepo pripremaju za proslavu Božića, Us- 
krsa i Duhova. Proživljavanje otajstava našega spasenja 
jača u nama božanski život koji nam je Krist udijelio po 
sakramentu sv. krsta. 


4. ODGOVORI NA PITANJA: Što su kvatre? — Koliko je kva- 
trenih vremena? — Kako su nastale kvatre? — Što danas označuju 
kvatre? 


5. ZA TVOJ ŽIVOT: Pokornička djela: nemrs, post, molitva i 
milostinja donose svakom kršćaninu porast u duhovnom životu. 
Bez tih djela nećeš ni ti napredovati u duhovnom životu. Zato na 
kvatrene dane živi po Duhu Crkve, pa će te Krist obdariti svojom 
milošću. 


ZADAĆA: Napiši zašto nam je potrebno činiti pokoru. 


29. Prosni dani 


1. Čim je Crkva dobila slobodu, vjernici su mnogo voljeli pro- 
cesije da javno ispovjede svoju vjeru i da javno. obave svoje bogo- 
služje. Zato je bilo mnogo prosnih i pokorničkih procesija. Kad bi 
nastala kakva pogibelj: kuga, neprijatelj, suša, potres i slično, kr- 
šćani bi se pod vodstvom svećenika okupili u procesijama, molili 
dana prije Uzašašća. z aši 

2. U poslanici, koja se čita na prosne dane, Sv. Jakov 
nas upozoruje: »Mnogo može ustrajna molitva pravednoga. 
Ilija je bio čovjek podvržen istim bijedama kao i mi i vruće 

se molio da ne bude kiše, i nije pala kiša na zemlju tri 
godine i šest mjeseci. I opet se pomolio, i nebo dade kišu, 
i zemlja iznese rod svoj.« (Jak 5, 16—18). Primjer praved- 
nog Ilije pokazuje nam da suša i kiša, nerodica i dobar 
urod, sve zavisi od volje Božje, a Bog će nam dati i kišu i 
dobar urod, ako ga za to molimo, 

3. Od prosnih i pokorničkih procesija danas su saču- 
vane procesije na 29. travnja i na tri dana prije Uzašašća 
Kristova na nebo. 

Procesija na 25. travnja nastala je u Rimu za vrijeme 
provala sjevernih naroda, kad je harala kuga i druge ne- 
volje. Ta je procesija zamijenila pogansku procesiju u čast 
boga Rubigo da se sačuvaju usjevi od proljetnih štetočina. 
Iako se isti dan svetkuje i blagdan sv. Marka, ipak procesija 
nema veze s tom svetkovinom. Procesija je postojala i pri- 
je, nego je na taj dan uvedena svetkovina sv. Marka. Pro- 
cesija na Markovo zove se u liturgijskom jeziku »Velike 
litanije«. ' 

Prosni se dani drže kod nas u ponedjeljak, utorak i 
srijedu prije blagdana Uzašašća. Prosne je dane prvi uveo 
vijenski biskup sv. Mamerto 470. g. Tada su na južnu Fran- 
cusku navalile svakojake nevolje: potresi, kuga, glad, po- 
žari i poplave rijeka. Da se na- 
rod oslobodi od tih nedaća, sv. 
Mamerto uvede pokorničke pro- 
cesije. Uspjeh nije izostao. Radi 
toga i radi njihove veze s blag- 
danom Uzašašća, procesije su se 
brzo raširile i po drugim kraje- 
vima. Papa Lav III uveo je pro- 
cesije u Rimu odakle su se raši- 
rile u čitavoj Zapadnoj Crkvi. 
Procesija na prosne dane zove se 
u liturgijskom jeziku »Male li- 
tanije«. 

Za vrijeme procesija na prosne dane, kao i na 25. trav- 
nja, drži se blagoslov polja. Kroz čitavo vrijeme procesije 
pjevaju se litanije Svih svetih. Pjevanje je litanija posve | 
opravdano, jer mi sa svetima činimo općinstvo svetih i jer 
su oni naši zagovornici kod Boga. 

Uz pjevanje litanija čitaju se i četiri evanđelja: 1. Po- 
četak sv, Evanđelja po Ivanu, jer su tom evanđelju vjer- 
nici odavna pripisivali posebni blagoslov i zaštitu; 2. Evan- 

đelje po Mateju u kome se govori o dobrom sjemenu i ku- 
kolju; 3. Evanđelje po sv. Luki koje govori o sijaču i sje- 
menu i 4. Evanđelje po Marku u kome se govori o čudes- 
nom nahranjenju u pustinji. Iza svakoga se evanđelja moli 
molitva da Bog sačuva usjeve od štetočina i dade svoj bla- 
goslov da sve u polju uspije i dođe do zrelosti. 

Uz čitanje evanđelja i molenja molitava svećenik bla- 
gosliva polje na četiri strane svijeta s Križem, uskrsnom 
svijećom, trojicom, blagoslovljenom vodom i kađenjem 
tamjanom. Kod svakog blagosivanja ponavljaju se odre- 
đene molitve. Tako kod blagoslova s križem molimo: »Po 
znamenju sv. križa od neprijatelja naših — Oslobodi nas, 
Gospodine!« 

I sveta je misa, koja se moli na te dane, puna prošnja 
za Božji blagoslov. U poslanici nas sv. Jakov uvjerava da 
mnogo može ustrajna molitva pravednoga. A u evanđelju 
nas Isus potiče da budemo ustrajni u molitvi, jer je Bog 
dobar i milosrdan Otac. 

Bogoslužje na prosne dane, tj. procesija i sv. Misa drži 
se radi trostrukog razloga: 1. da zahvalimo Bogu za prim- 
ljena dobročinstva, jer sve što imamo dolazi od Boga; 2. 
da izmolimo plodnost zemlje, jer Bog može sačuvati usjeve 
od svake štete i dati stostruki rod; 3. da nas Bog sačuva od 
teških nevolja, kao što su bolesti, potresi, glad itd. 

4, ODGOVORI NA PITANJE: Kako je nastala procesija na 25. 
travnja? — Kako su nastali prosni dani? — Što znače prosni dani? 
— Što se moli za vrijeme procesije? — Čim svećenik blagoslivlje 
polje? — Zašto se drži bogoslužje na prosne dane? 

5. ZA TVOJ ŽIVOT: Sudjeluj i ti kod javnog bogoslužja Crkve, 
i to ne samo kod Mise, nego i u procesijama. Nemoj se stidjeti ići 
u procesijama. U procesijama pokazuješ svoje vjersko uvjerenje. 
Za vrijeme procesija lijepo se vladaj, jer su procesije ustanovljene 
radi pokore. a 


ZADAČA: Napiši domaći rad: Zašto blagoslivljemo polje? . 


30. Crkvene pobožnosti 


1. Crkva je kroz povijest uvela mnoge pobožnosti na čast Spa- 
sitelja Isusa, Djevice Marije i druge pobožne vježbe kojima se hrani 
i jača božanski život u nama. Pravi kršćanin ne smije zanemariti 
te pobožnosti, jer bi na taj način zanemario jako sredstvo svoga 
usavršavanja. 

2. Sv. Franjo Asiski bio je revni štovatelj Isusa i Ma- 
rije. Opominjao je i braću da štuju presv. oltarski sakra- 
menat. Radi tog otajstva zapovijeda štovati svećenike u 

kojima ne gleda grijeha, jer otajstvo Tijela i Krvi Gospo- 
dnje samo oni posvećuju i drugima dijele. Uz to je svim 
zanosom srca štovao muku Isusovu. Javno i glasno opla- 
kuje Isusove boli, pa je i sam zavrijedio nositi Isusove 
rane. Ranjeno Srce božanskog Spasitelja bilo je za nj znak 
neizmjerne ljubavi Krista prema ljudima, Ali tko ljubi 


. Isusa, ljubi i njegovu Majku. Zato sv. Franjo, koji žarko 


ljubi Isusa, ljubi i Mariju, jer je ona Božansko Veličanstvo 
učinila našim bratom. Pod Marijinom je zaštitom osnovao 
svoje redove i Mariju je izabrao za pokroviteljicu svojih 
redova. Radi Isusa i Marije čuvao je svoje srce u sabranosti 
i pobožnosti te je neprestanim žarom nastojao oko obnove 
i usavršavanja svoje duše. Krasan je to primjer pobožno- 
sti za sve kršćane. 


.3. Naša je kršćanska dužnost da štujemo i nasljedu- 
jemo Isusa i Mariju te da vršimo pobožna djela kako bismo 
ojačali u sebi božanski život i postignuli konačni cilj. 

Potrebno je da častimo euharistijskoga Isusa. Isus se 
stvarno nalazi pod prilikama kruha i vina na našim olta- 
rima. On tu boravi živ kao Bog i čovjek i čeka nas da do- 
đemo, da mu se poklonimo i da ga molimo za pomoć. Svo- 
ju pomoć ne uskraćuje onima koji ga ljube i k njemu do- 

laze. Zato je Crkva uvela pobožnost da iz- 

loži presveto Otajstvo na klanjanje i da s 

& njim daje blagoslov. Crkva posebno prepo- 

ruča četrdesetsatno klanjanje ili vječno 
klanjanje pred Presvetim. 

Tko ljubi Isusa, štuje posebno i njegovu 
muku. Isus nas je otkupio svojom mukom 
i smrću na križu. Zato je Crkva odobrila i 
mnogim oprostima obdarila obavljanje Sv. 
križnog puta koji je uveo sv. Franjo Asiški. 
Tu pobožnost možemo obavljati pojedina- 
čno za se, ali je kudikamo bolje da je o- 
bavljamo u zajednici sa svećenikom. 

Presv. Srce Isusovo štujemo pobožno- 
šću prvih petaka u mjesecu, lipanjskom 
pobožnošću i devetnicom Srcu Isusovu. Po- 
sebno je značajna pobožnost devet prvih petaka u mjesecu. 
Isus je dao preko sv. Margarite Alakok 12 obećanja koja će 
udijeliti onima koji budu štovali njegovo presv. Srce. Naj- 
veća je milost te pobožnosti konačna ustrajnost. - 


Blaženu Djevicu Mariju dužni smo častiti, jer je ona 
Majka Božja i Suotkupiteljica ljudskog roda. Nju štujemo 
svaki dan moleći Zdravomariju, anđeo Gospodnji i sv. kru- 
nicu. Preko godine častimo Mariju lijepom svibanjskom i 
listopadskom pobožnošću. Tko tim pobožnostima časti Ma- 
riju, Marija ga neće zaboraviti. 

U naše je vrijeme osobito proširena pobožnost prvih 
subota. Majka Božja, prigodom svojih ukazanja u Fatimi, 
posebno je preporučila tu pobožnost kojoj je cilj da se pri- 
kaže zadovoljština Marijinu bezgrješnom Srcu. Pobožnost 
se obavlja tako da se kroz pet prvih subota u mjesecu na 
tu nakanu ispovijedimo i pričestimo, izmolimo jedan dio 
Rožarja i kroz četvrt sata razmatramo o jednom otajstvu 
istog Rožarja. 

Vrijedno je spomenuti i Karmelski škapular. Marija je 
obećala da će štititi i očuvati od paklenih muka one koji 
budu nosili taj škapular. Osim toga ona će osloboditi iz či- 
stilišta u prvu subotu poslije njihove smrti one koji budu. 
još molili Mali oficij, časoslav, ili po odobrenju .ispovjed- 
nika sedam Očenaša, Zdravomarija i Slava Ocu: 

Vrlo je korisno za naš kršćanski život, ako mjesečno 
obavimo duhovnu obnovu ili dan sabranosti, a godišnje 
duhovne vježbe. To su vježbe koje nas nesumnjivo vode 
u vječni život. Jačanju našega kršćanskog života pomažu 
i hodočašća i misije. I-ti su dani, dani spasenja. 

4. ODGOVORI NA PITANJA: Zašto je Crkva uvela različite 
pobožnosti? — U čemu se sastoji pobožnost četrdesetsatnog i vje- 
čnog klanjanja? — Što je pobožnost Križnog puta? — Što je pobo- 
žnost prvih petaka? — Koje su pobožnosti prema Djevici Mariji? 
Što je duhovna obnova, duhovne vježbe, hodočašća, misije? 


5. ZA TVOJ ŽIVOT: Zbilja je Crkva bogata sa svojim pobo- 
žnostima. Uvijek i svagdje imamo prigodu da se obogatimo blago- 
datima koje nam daje naša majka Crkva. Iskoristi blagodati, pa 
ćeš u zajednici s Crkvom postignuti vječnu nagradu. 


ZADAČA: Napiši domaći rad o temi: Zašto vršimo pobožnost 
prvih petaka u mjesecu? 


Tisak: Štamparsko poduzeće »Franjo. Kluz« — Omiš. : 

Ši : 
Ex libris DON ANTE BAKOVIĆ 


